نهێنیەكانی خۆشەویستی دەدۆزرێنەوە\nزانایان ماوەیەكی زۆرە ماندوونەناسانە سەرقاڵی دۆزینەوەی نهێنیەكانی خۆشەویستین كە ماوەیەكی درێژخایەن لە نێوان هاوسەرەكاندا بەردەوامی دەبێت، وێرای چەندین پشكنینی بۆماوەیی و دەماری و ئەندامی بۆ ئەو مەبەستە دواجار دەركەوتووە كە خۆشەویستی یەكێكە لە هۆكارەكانی پێشەكوتنی كۆمەڵایەتی بەهەموو سیستمەكانیەوەو هۆكارێكە بۆ زاڵبوونی مرۆڤ بەسەر هەموو ئەو لەمپەڕانەی لە ژیانیدا دێتە رێی و هاوكات ژمارەی منداڵانیش كاریگەری راستەوخۆی بەسەر ئەو دۆخەوە دەبێت.\nبەپێی لێكۆڵینەوەیەی كە لە گۆڤاری ئەكادیمیای Frontiers in Psychology بڵاوكراوەتەوە توێژەران دەڵێن كار لەسەر پشتاوپشتكردنی خۆشەویستی دەكەین لەناو مرۆڤەكاندا، بۆمان دەركەوتووە دووركەوتنەوەوەك هۆكاری یەكەم و نەهێنانی منداڵ وەك هۆكاری دووەم، فاكتەری سەرەكین لەساردبوونەوەی پەیوەندی نێوان هاوسەرەكان، هاوكات ئاماژەیان بەوەشدا باری دارایی هیچ پەیوەندی بە بنەماكانی خۆشەویستییەوە نییە، زۆری منداڵ دەبێتە هۆی سەرقاڵی و كەمكردنەوەی ئەنجامدانی سەرجێیكردن بەڵام هەرگیز لە خۆشەویستی كەمناكاتەوە.\nزاناكان ئاماژەیان بۆ ئەوەشكرد كە چەمكی خۆشەویستی لە نێوان كولتوورەكاندا جیاوازی زۆری تێدەكەوێت، هاوكات لەنێو هاوسەرەگەنجەكاندا خۆشەویستی چەندین فاكتەری پێشخستنی هەیە وەك وەفاداری و نازهەڵگرتن و بەتەنگەوەهاتن كە ئەمانە لە هەموو جیهاندا هاوشێوەن.\n12/2/2017 9:51:13 AM


ماڵپەری فیردەوس | ئایا دەست نوێژ لە خێزانی خۆت دەشکێت؟\nسەردێری پرسیار:ئایا دەست نوێژ لە خێزانی خۆت دەشکێت؟\nبەرواری دانان :2020-07-29 کۆدی پرسیار:2104\nپرسیار: ئایا دەست نوێژ لە خێزانی خۆت دەشکێت؟\nوەڵام: جیاوازی هەیە لە نێوان زانایان سەبارەت بە شکانی دەست نوێژ لە ئافرەت سێ وتە هەیە:\nیەکەم: هەندێک زانا دەلێن دەست لەئافرەت دان و ماچ کردنی دەست نوێژ ناشکێت، کە ئەمە وتەی عەلی و ابن عباس و عطاء و طاوس و ابو حنیفە و وتەیەکە لە وتەکانی ئەحمەد و ابن تیمیة و ابن باز و ابن عثیمینە، بەلگە:\n١-ئەسل وایە دەست نوێژ لە ئافرەت ناشکێت ئیلا بەلگە لەسەری هاتبێت، هیچ بەلگە نەهاتوون کە دەست نوێژ لە ئافرەت دەشکێت.\n٢-عن عائشة رضی لله عنها ٲن النبي صلی الله علیه وسلم قبل بعض نسائه، ثم خرج الی الصلاة ولم یتوضٲ، قال عروة: قلت لها: من هی ٳلا ٲنت؟ قال: فضحكت. ٲخرجه احمد، ابوداود (۱۷۹)، الترمذي ( ۱٨٦).\nواتە: عائیشە خوا لێی ڕازی بێت دەفەرمووێت: پێغەمبەر درود و سەلامی خوای لێ بێت هەندێک لە خێزانەکانی خۆی ماچ دەکرد، پاشان دەچوو بۆ نوێژ دەست نوێژی نەدەگرت، عوروه دەلێت من پێم گۆت: ئەوە کێیە ئیلا تۆی؟ دەلێت: عائشە پێکەنی.\nوتەی ڕاست ئەم فەرموودەیە ڕاستە لاواز نییە، کە ئەمە وتەی ابن عبدالبر و ابن کثیر و احمد شاكر و الالبانی و ابن بازه.\n٣-چەند فەرموودەی تر هاتوون بخاری و مسلم کە پێغەمبەر درود و سەلامی خوای لێ بێت لەناو نوێژدا بووە عائشە دەستی لێ داوە و نوێژی بەتال نەکردووە، وە بە پێچەوانەش ئەو دەستی لە عائشە داوە لەناو نوێژ، ئەگەر دەست نوێژ شکا بوایا نوێژی بەتال دەکرد.\n٤-ئەگەر بلێی دەست نوێژ لەئافرەت دەشکێت دەبێتە بارگرانی، بەتایبەتی لە نێوان ژن و پیاو، ئەگەر دەست نوێژ لە ئافرەت شکا بوایا یەک فەرموودە دەهات باسی دەکرد.\nدووەم: هەندێک زانای تر بۆ ئەوە چوون دەست لە ئافرەت دان دەست نوێژ دەشکێت بە هەموو شێوەیەک جا چ بە شەهوەت بێت یان بێ شەهوەت، کە ئەمە وتەی شافعی و وتەیەکە لە وتەکانی ئەحمەد، بەلگە:\n١-خوای گەورە دەفەرمووێت: (وٳن کنتم مرضی ٲو علی سفر ٲو جاء ٲحد منكم منكم من الغائط ٲو لمستم النساء فلم تجد ماء فتیمموا صعیدا طیبا) [المائدة: ٦]\nواته: خۆ ئەگەر نەخۆش بوون یان لەسەفەر بوون یان لە چوونە ئاودەست ببیتەوە یان لەگەل هاوسەرتان سەرجێیتان کرد (یان دەستتان لە ئافرەت دا)، ئاویشتان دەست نەکەوت بۆ خۆ شۆردن یان بۆ دەست نوێژ هەلگرتن ئەو کات تەیەمموم بکەن.\nدەلێن لەم ئایەتە مەبەست بە لمس دەست لێدانە.\nابن رشد دەفەرمووێت: (شافعی دەلێت دەست لێدان لە ئافرەت بە هەموو شێوەیەک دەشکێت، هاوەلانی جیاوازی دەخەنە نێوان دەست لێدەر و دەست لێدراو، واتە ئەوەی دەست لێ دەدات دەشکێت بەلام ئەوەی دەستی لێیدراوە دەست نوێژی ناشکێت، هەندێک جار وەک یەکتر حساب دەکەن، وە هەندێک جار جیاوازی دەخەنە نێوان مەحرەم و خێزان، دەلێن لە خێزان دەشکێت لە مەحرەم ناشکێت، وە هەندێک جار دەلێن وەک یەک وان ....\nهۆکاری دروست بوونی جیاوازی لە ناوی (لمس) لە زمانی عەرەبی دا بە مانای دەست لێدان دێت وە بە مانای سەرجێی لەگەل کردنیش دێت ...). بدایة المجتهد ونهایة المقتصد (١/٤٩١).\nسێیەم: هەندێک زانای تر دەلێن ئەگەر بە شەهوەت دەستی لێ بدەیت دەست نوێژ دەشکێت بەلام ئەگەر بێ شەهوەت بێت دەست نوێژ ناشکێت، کە ئەمە وتەی بەناوبانگی حەنابلە و مالکە، بەلگە:\n١- ئایەتی سورەتی مائدة باسی حالەتی بە شەهوەتە، بەلام ئەو فەرموودانەی هاتوون بەلگەن کە دەست نوێژ ناشکێت باسی حالەتی بێ شەهوەتە.\nوتەی ڕاست دەست نوێژ لە ئافرەت ناشکێت جا چ بەشەهوەت بێ یان بێ شەهوەت، یان خێزانت بێت یان کەسێکی دوورت بێت چونکە:\nأ- بەلگەکان بڕاوەن و ڕوون ئاشکران، بەلگەی ئەوانەی دەلێن دەشکێت یەک بەلگەیەیان هەیە ئەویش ئیحتمالە.\nب-ابن عباس ڕاڤەکاری قورئانە، پێغەمبەر صلی اللە علیە وسلم دوعای بۆ کردووە کە لە قورئان تێ بگات، ئەو دەلێت لەم ئایەتە مەبەست بە لمس جووت بوونە (سەرجێی کردنە).\nج- ابن عثیمین ڕەحمەتی خوای لێ بێت دەفەرمووێت: (لەم ئایەتە : "ٲو جاء ٲحد" لێرە "ٲو" بە مانای واو دێت واتە: "وجاء ٲحد منکم من الغائط ٲو لامستم النساء"، وتەی خوای گەورە: "جاء ٲحد منکم من الغائط" ئەمەیان باسی واجبی پاک و خاوێنی بچووکە "واتە دەست نوێژ"، "ٲو لمستم النساء" ئەمەیان باسی واجبی پاک و خاوێنی گەورەیە (واتە خۆشۆردن)، ئەگەر ئێمە بلێین لێرە لمس بە مانای دەست لێدان دێت ئەوە لەم ئایەتە دوو جار باسی واجب بوونی پاک و خاوێنی کرد واتە دەست نوێژ، دەبێت مەبەست پێی سەرجێی کردن بێت هەتا تنویعی "جۆراو جۆری" تێدا بێت، کەئەمەش یەک دەگرێتەوە لەگەل بەلاغەتی قورئان، وە ئەوەی زانراویشە ئەسل وایە دووبارە بوونەوە نییە). فتح ذي الجلال والإکرام (١/٤٢٨).\nد- فەرموودەی عائشە ڕوون ئاشکرایە کە بەشەهوەتیش ناشکێت، چونکە مرۆڤ زۆربەی جار خێزانی خۆی ماچ دەکات بە شەهوت، وە هیچ بەلگە نەهاتوون کە بە شەهوەت دەست نوێژ بشکێت.\nابن تیمییە ڕەحمەتی خوای لێ بێت دەفەرمووێت: (ئەو وتەی دەلێت دەست نوێژ لە ئافرەت دەشکێت بێ شەهوەت وتەیەکی شازە، هیچ ئەسلی نی یە لە کتاب و سونەت ، وە لە ئەسەریش لە هاوەلان، هەروەها یەک ناگرێتەوە لە گەل بنچینەکانی دین). مجموعە فتاوی (٢٠/٣٦٨).


پۆستی سەرۆک کۆمار بۆ کێ یە ..؟؟ – Standard Kurd\nپۆستی سەرۆک کۆمار بۆ کێ یە ..؟؟\nلەلایەن ستاندار Posted on ئه‌یلول 9, 2018 2765 جار بینراوە 0 سەرنج\nڕێککەوتنامەی ستراتیژی ئەگەر چی ڕێککەوتنێکە ڕەگێکی مێژویی ھەیە و درێژکراوەی ڕێککەوتنامەکانی تری مێژوی نێوان ئەنقەرە و تارانە ، دوو (والی) یان دو وەکیل ئەم وەکالەتە جیبەجێ دەکەن ، زۆنی زەرد وەکالەتی ئەنقەریە و زۆنی سەوز وەکالەتی تارانە ، لە بەشی ناوەندیشدا ئەم ڕێککەوتنە بە یەکسانی دابەشکردنی پۆستە لە نێوان پارتی و یەکێتیدا ، واتا پۆستەکان بە پێ ی قورسایی دەبێت ھاوشانی یەکتری بن ، ئەم دابەشکاریە لە سەرەوە بۆ خوارەوەیە واتا لە وەزارەتە سیادیەکانەوە تا دەگاتە ئاستی بەڕێوەبەری گشتی و خوارەوە تر بۆ ئاستی سەندیکاکان ، ئەگەر حیزبێکیش لە ھەڵبژاردنەکاندا دەنگی ھێنا بێت ( یەکگرتو کۆمەڵ .. و ھتد) ئەوا بەشیان دراوە و تا ئاستێک پۆستەکانیان کارتۆنی بوە و ھەر لەژێر کۆنتڕۆڵی پارتی و یەکێتیدا بوە ، ئەگەر حیزبێکیش زانیبێتیان بە پێچەوانەی بنەماکانی ئەم ڕێککەوتنەوە بوە ئەوا بە ھەمو ھێزی میت و ئیتلاعات ھەوڵیان داوە کە نەھێڵن گەورە بێێت ، ئەگەر چی ھێزی ناوخۆی و دەنگدەریشی لەگەڵ بوبێت ، ھەر بە ساختە کردن پارتی و یەکێتیان بردوەتە سەروی ھەرەمەکە ، بۆ نمونە بزوتنەوەی گۆڕان کە دەیویست دەستکاری ئەم دابەشکاریە بکات و پاشکۆیەتی کۆتایی پێ بھێنێت و نەخشەی ڕێککەوتننامەی ستراتیژی ھەڵبوەشێنێتەوە ، لە ھەمو ھەڵبژاردنەکاندا ئەگەر چی دەنگی زۆر گەورەی ھێنا بێت ، ئەوا نەیان ھێشتوە ببێت بە دەنگی یەکەم ، وەک ھەڵبژاردنی پارێزگاکان ھەر قاسمی سلێمانی خۆی کرد بە سلێمانیدا کە ١٢ بە ١٢ کۆتاییان پێ ھێنا ھەموشمان دەزانین کە چۆن بو بە یەکێتیشەوە ، ھەر لەسەر زاری بەرپرسەکانیانەوە بە ئاشکرا وتراوە ( سینی ئاڵتونی و یەک کورسی بێنن ھەر لە ھەرەمی دەستەڵاتدا دەبن ) مادام گۆڕان دەیوسیت دەستکاری نەخشەی ڕێککەوتنی ستراتیژی بکات ئەوا بە ھەمو توانای ئەنقەرە و تارانەوە دژی دەوەستنەوە ، ئەگەر وردتری بکەینەوە لە بەرزترین پۆستەوە ئەوا سەرۆکی کۆماری عێراق بۆ یەکێتی بوە و لە باڵی دەست ڕۆیشتوی یەکێتی دانراوە ، ھەمو خولەکان ھەر بۆ یەکێتی بوە کێ دادەنێ ئارەزوی خۆیەتی ، لە بەرامبەردا پۆستی سەرۆکی ھەرێم بۆ پارتی دەبێت و کێ دادەنێن ئارەزوی خۆیانە ، چەند خول دەمێنێتەوە و کێ دادەنێن ھەر ئارەزوی پارتیە و دەبێت یەکێتی پشتگیری لێ بکات و یاسای بۆ دابتاشێ ، وەک بینیمان ھەر وا بوە ، ئەڵبەت ھەردو پۆستەکە ڕای یەکتر وەر دەگرن ، بۆ سەرۆکی کۆماری عێراق دەبێت یەکێ بێت بە دڵی یەکێتی و ھەم پارتیش بێت ، بۆ پۆستی سەرۆکی ھەرێمیش ھەر وا بوە ، واتا ھەردوکیان ڕەزامەند بون لە بەرامبەر یەکتریدا وەک بینیمان لە ڕیفراندۆمیشدا کارئاسانیان بۆ پارتی کرد ( بەرھەم ساڵح کە خۆی کاندید کرد لەبەر ئەوەی خواست دو سەرەی لەسەر نەبو نەیتوانی ببێت بە سەرۆک کۆمار و ئێشتەش کە بەڵینی ئەو پۆستەیان پێداوە و خەریکە حیزب و ڕاگەیاندنەکەی دەپێچێتەوە دوبارە کڵاو دەکەنەوە سەری ) .\nئێستە پۆستی سەرۆکی ھەرێم نەماوە و ھەڵپسێراوە ، کاتێک یەکێتی داوای پۆستی سەرۆک کۆمار دەکات لەبەرامبەردا دەبێت چی بدات بە پارتی ، کە بنەماکانی (بەناو) ڕێککەوتننامەی ستراتیژیە ، کەواتە شەڕەکە لێروە دەست پێ دەکات ، پارتی بە پێ ی کورسی و قورسایی خۆی داوای ئەو پۆستە دەکات و یەکێتیش دەڵێ ئیستحقاقی خۆمە ، کە دەبێت یان سەرۆکایەتی ھەرێم زیندو بکەنەوە و خولێکی تر بۆ بارزانی درێژ بکەنەوە (کە ئەمەش مەحاڵە ھەر بارازنی خۆشی وازی لێھێناوە ، وازلێھێنانی دەرئەنجامی ھەڵەی یەکێتی بوە لە بەرامبەر بنەماکانی ڕێککەوتننامەی ستراتیژی ) کەواتە ئەگەر یەکێتی نەتوانێت خولێکی تر بۆ بارازانی درێژ بکەنەوە ئەو پرسیارە دێتە گۆڕێ کە لە بەرامبەر سەرۆکی کۆماری عێراق کە ئیستحقاقی کوردە و لە ناو کوردیشدا بە پێ ی ڕێککەوتننامەی ستراتیژی بۆ یەکێتیە چی پۆستێک بۆ پارتی دەبێت کە سەرۆکایەتی ھەرێم نەماوە ، شەرەکە لێرەوە دەست پێ دەکات کە پارتی بە حوکمی کورسی زۆرینە ( ئەڵبەت ھەردوکیان بە تەزویری ئیقلیمی ) دەڵێت دەبێت ئەو پۆستە بۆ ئێمە بێت چونکە سەرۆکی ھەرێم نەماوە و یەکێتیش دەلێ نەخێر ھی ئێمەیە ، ململانێکان لێرەوە دەست پێ دەکات یان دەبێت ھەردوکیان یەکێک ھەڵبژێرن کە ھەم پارتی بێت و ھەم یەکێتی بێت ، کە ئێستە دەنگۆی بەرھەم ھەیە ، کە باڵی دەست ڕۆشتوی یەکێتی چارەی بەرھەمیان ناوێ مەگەر گوشاری پارتی ئەمەی پێ بکات ، کەواتە شەرکە نزیکە لە بونەوە ، کە پێم وا بێت ھەردو بنەماڵە ئێستە بە دوای یەکێکدا دەگەڕین کە خواستی ھەردو لایانی لەسەر بێت ، کە من پێم وایە دوا جار لە پارتی دەبێت و یەکێتیش قبوڵی دەکات لە بەرامبەر دانی وەزارەتێکی سیادیدا بە یەکێتی .\nبڵاوکراوەی پێشوودەزگای ستاندەر گەورەترین “پڕۆژەی کاری ھاوبەش” لەگەڵ رێکخراوەکانی کۆمەڵگەی مەدەنی رادەگەیەنێ\nبڵاوکراوەی نوێترڕێبەری ئێران؛ بەرپرسی سەرەکی سیاسەتی دەرەکی


به‌ده‌م پێكه‌نینی سه‌رۆكه‌وه … سه‌لام عزیز – Denegkan\nبه‌ده‌م پێكه‌نینی سه‌رۆكه‌وه … سه‌لام عزیز\nbydengekan\tApril 13, 2013\tگشتی\nتا بتوانین به‌رده‌وام بین له به‌كار هێنانی هه‌سته‌كانمان ده‌توانین ئاوڕی باشتر بده‌ینه‌وه بۆ دواوه و ئه‌ملا و ئه‌ولای ته‌نیشته‌كانمان ئه‌وجار تێده‌گه‌ین ئه‌وشوێنه‌ی تیایدا وه‌ستاوین كوێ یه و ده گاته كوێ ئه‌و ڕێگایه‌ی به رده‌ممان كه ڕێ ی گرتوه بۆ ئاقاری كوێ ده‌ڕوا و له‌نگه‌ر ده‌گرێت . بێگومانین له وه‌ی كه خۆمان مرۆڤی نیشتمانێكی له ت له‌ت كراوی گیرۆده‌كراوی چه‌ند ئیمپراتۆریه‌تێكی هه‌ڵوه شاوه‌ین كه دورترین زه‌مه‌نی ڕابردوو كاریگه‌ری یه‌كی زۆری به‌سه‌رمانه‌وه هه‌یه له ڕێگای ده سه‌ڵاتێكی خێڵه‌كی سه رده‌سته كراو تین و تانه‌ی ئه‌و ڕژێمانه‌ی پێشوی به سه‌ره‌وه ماوه كه ده‌كاته هه‌وڵی منه‌ت باربونی پێشو و به‌رماوه‌ی شكستی یه‌ك له دوای یه‌ك و دانوستانی بێ سه‌مه‌ری ڕابردوو له ئێستا دا له گه‌ڵا خوان و كار و بینین و بیستندا به منه‌ته‌وه به خه‌ڵكی ئه مڕۆی په یوه‌ندی یه ئه‌لكترۆنیه كانی ده فرۆشنه‌وه وه‌ك ئه‌وه‌ی خه‌ڵك خه‌و تبێت وته‌نیا ده ســـه‌ڵا ت بێت ئێشكچی وه خه‌وه خۆشه كه‌ی خه‌ڵكی بن تاكو به جه‌سته‌ی خه‌واڵومانه‌وه پرۆسه كه‌یان لێتێك نه‌چێت و میلله‌تیش خه‌وی خۆش نه بینێته‌وه ، به‌ڵام نازانین دنیا به ئارأسته‌یه‌ك گۆڕاوه هه‌ر تاكێك شه وانه پێش خه‌وتن وه‌ڵامی نوێ بۆ هه‌واڵه ته‌شریفاتیه‌كانیان رێكده‌خات و هه‌ڵه چنی ئه‌وه‌ش ده‌كات كه‌له هزریدا هه‌ڵیچنیوه ، بێگومان به‌رایــی ئه‌م نوسینه به پێی ئه‌و هه‌واڵه‌ی ئه‌م ڕۆژانه‌یه كه باس له سه‌ر له نوێ هه‌ڵبژاردنه‌وه‌ی سه‌رۆكی هه‌رێمه بۆ جارێكی تر به عربی [ كما كن ] سه ره ڕای ئه‌و وتانه‌ی له سه‌روبه‌ندی خۆپیشاندانه‌كانی 17ی شوبات دا به به‌ڵێنه‌وه گوتی و له ده‌ستوردا هه‌یه كه دوو باره خۆی كاندید ناكاته‌وه ، سه‌ر باری ئه‌وه ش وته بێژ و خاوه‌ن كۆمپانیا كانی كوردستانی هه‌ر دو حزب به منه‌ته‌وه ئاماژه‌یان به وه دا كه ئه‌مه خواستی سه رۆك نی یه به‌ڵكو ئێمه زۆری لێده‌كه‌ین ،ئه‌وه‌یه كه گومانمان ڕاده‌كێشن به رامبه‌ر یه‌كه‌م كه‌سی ترمان له‌و سه‌رۆكه شایسته تر ده‌ست ناكه‌وێت دووه‌م هه‌ر كه‌سی تر بیكات خوێنی خۆی له سه‌ر خۆی ئێمه هیچ هاوكاری نا بین به هێزی میلشیا و دكتا تۆری زۆرینه‌ی به‌رله‌مان .\nكاتێك ئه‌وه‌مان به رچاو و گوێ كه‌وت دیسانه‌وه به‌ده‌م پێكه‌نینی سه‌رۆكه‌وه ئه‌مجاره‌شی جێنشینی وه‌ر گرته‌وه بۆ به‌رده‌وامبون له هه‌مان هه‌ڕاجی منه‌ت به شیاو ی و پێشینه و پێشمه‌رگایه‌تی ئه‌و ئه‌ركه‌ی پێی ده سپێردرێت ده‌بێت هه‌مو مان سوپاس گوزار و بێده‌نگ بین .\nكاتێك ده‌توانین ئه‌م بنه‌مایانه وه‌لا بنێین و ڕازی نه‌بین ده‌نگ و ناڕه زای و به‌رله مان نه‌بێت بۆ جێ به‌جێ كردنی كاری حكومه‌ت . یان ده‌بێت بپرسین بۆ خه‌ڵكی بێزاره وه‌ك ئێستا ده‌بینین كه كه‌متر سه‌یری ئه‌م راگه‌یاندنی بینراو بیشتراوی ئه‌م دوو حزبه ده‌سه‌ڵاتداره ده‌كه‌ن بێگومان دیاره كه دوباره كردنه‌وه‌ی هه‌رشتێك ببێته‌هه‌میشه ده‌بێته بابه‌تێكی بێزار بۆ هه‌سته‌كانی مرۆڤ به تایبه‌تی ده‌م و چاوی دووباره‌و هه‌واڵی دوباره و درۆی دوباره و سه‌ركرده و سه‌رۆكی دوباره ، باشترین نمونه‌ش ئه‌و ڕژێمانه‌ی وڵاته عه‌ره‌بی یه‌كانه كه دوباره بونه‌وه‌یان ته‌نها له به‌رده‌می دادگاكانی ووڵاتانی خۆیانه به ده‌ستی دادوه‌رانی خه‌ڵكی خۆیان ، ده‌بێ بپرسین بۆ كار بگاته ئه‌و ئاسته بۆ نا بێت وه‌ك مرۆڤی ئاسایی ووڵات و كوردستان بژین ئه‌گه‌ر خۆت به پله یه‌كی مرۆڤ وخه‌ڵكی ووڵات به پله دوو نازانن بائازابین به‌رامبه‌ر بڕیار و ئیفلیج نه‌بین به‌رامبه‌ر گه‌ڕانه‌وه بۆ ناو خه‌ڵك و میلله‌ت بابه كرده‌وه بگه‌رێینه‌وه بۆ ناو خانوه قوڕه‌كان و وه‌ك خه‌ڵك بژین هه‌ستی به‌خشنده‌یی و یه‌كتر قبوڵكردن بكه‌ینه ڕێچكه‌ی ژیان و نه‌ریتی باوی ده‌سه‌ڵات بگه‌ڕینه‌وه بۆ سه‌ره‌تای خۆشه ویستی مرۆڤه‌كان تا بتوانین ئاشتی و ئارامی له ژێر حوكمی پارێزگاری هه‌موان بێت بۆ ووڵا و ووڵا تیش بۆ هه‌موان نه ك ته‌نها بۆ سه‌رۆك و سه‌ر كرده‌كان .\nPrevious سروودەکانی بەرد … کەژال عەلی\nNext كاك مسعود بارزانی دژی پرینسیپی حیزبه‌كه‌ی ده‌وه‌ستێته‌وه


كفری؛ لەگوندی ئۆمەربلی داعش بەقەناس هێرشی كردە سەر پێشمەرگە - تۆڕی میدیایی خەڵک\nتیرۆرستانی داعش لەسنوری شارەدێی گوڵاڵە جارێكی دیكە هێرشی كردە سەر هێزەكانی پێشمەرگە پێشمەرگەیەك بریندارە و بۆ وەرگرتنی چارەسەر ڕەوانەی نەخۆشخانەكراوە.\nچەكدارانی داعش لە سنووری گوڵاڵە هێرشیان كردە سەر هێزەكانی حەشدی شەعبی و لە گوندی ئۆمەربلیش بە قەناس هێرش كراوەتە سەر سەنگەرێكی پێشمەرگە بە فیشەكی قەناس پێشمەرگەیەك بریندار بووە.\nبەپێی زانیارییەكانی (خەڵك) كە لە شارۆچكەی كفرییەوە دەستی كەوتووە، هێرشەكە لە كاتژمێر 9 بۆ 10 بووە بۆسەر حەشدی شەعبی و لەو هێرشەدا ژمارەیەك لە چەكدارانی حەشدی شەعبی كوژراو بریندار بوون.\nهەر بە پێی زانیارییەكان، داعش لەكاتی هێرشەكەی بۆسەر حەشدی شەعبی لەگوندی ئۆمەربلی سەر بە كفری ، بەچەكی قەناس هێرشی كردۆتەوە سەر سەنگەرێكی پێشمەرگە، لەو هێرشەدا پێشمەرگەیەك برینداربووە و ڕەوانەی نەخۆشخانە كراوە، پێشمەرگە لێیان هاتوونه‌ته ده‌ست و به‌رپه‌رچی په‌لاماره‌كه‌یان داوه‌ته‌وه وپه‌لاماره‌كه‌ی داعش تێكشكێندراوه .\nخەڵک – ئارام سەردار پێشمەرگەیەک، کە باوکی دوو منداڵە و منداڵەکانی توشی نەخۆشییەکی دەگمەن بوون و پێویستییان بەچارەسەرە لەبەردەم بینای ئەنجومەنی…


بەرهەمی پەیكەرسازێكی كورد لەفێستیڤاڵێكی جیهانی وڵاتی مێسر نمایش كرا " />\nزایینی: ٠١-٠٧-٢٠١٣ - هەتاوی: ١٣٩٢/٠٤/١٠ - ١٣:١٦ تاران قه‌باره‌ی فۆنت:\nكوردستان میدیا: هونەرمەندێكی كورد پەیكەرێكی لە "ئیسفەنج" دروست كردووە و لەفێستیڤاڵێكی جیهانی وڵاتی مێسر نمایشی كرد.\nماڵپەڕی خەندان بڵاوی كردەوە، "عەلی حەمە عەزیز" پەیكەری كچێكی لەئیسفەنج دروست كردووە و بە بەشداری كردنی لە فێستیڤاڵی شەرم و شێخ، خەڵكی سەرسام كردووە.\nبەرهەمی ئەو هونەرمەندە كوردە، یەكەمین بەرهەم بوو كە لەئیسفەنج دروست كرابوو و خەڵاتی ئەو فێستیڤاڵەشی بەدەست هێنا.\nئەو هونەرمەندە كوردە رایگەیاندووە، هەر لەسەرتاوە كارەكانم بە ئیسفەنج كردووە و كار كردن بەو كەرەسەیە زۆر سەخت و دژوارە.\nیەكێكی دیكە لەبەرهەمەكانی عەلی حەمە عەزیز لەژێر ناوی بەرەو زانست لە گۆڕەپانی شاری سلێمانیە دانراوە.\nعەلی حەمە عەزیز لەشاری سلێمانیە لەدایك بووە و خاوەنی چەندین بەرهەمی هونەریی بە نرخە و یەكێك لەو كەسانەیە كە مەقبەرەی مەستوورە ئەردەڵان شاعیری بەناوبانگی كوردی لە گۆرستانی هونەرمەندان لە گردی سەیوانی سلێمانیە نۆژەن كردەوە.


بەشداری كۆمیتەی سوئێدی سازمان لە كۆری رێزلێنان لە شەهید قادر قادری\nدوانیوەڕۆی رۆژی شەممە رێکەوتی ١٩ی ڕەشەممەی ١٣٩٦ی هەتاویی، کۆڕێکی رێزلێنان بە بەشداریی کۆمەڵێکی بەرچاو لە کوردانی نیشتەجێی سوئێد، نوێنەری بەشێکی زۆر لە حیزب و ڕێکخراوە کوردستانییەکان و دەیان کەسایەتی ناسراوی نیشتەجێی ئەو وڵاتە بۆ شەهید قادر قادری شاری ستۆکهۆڵمی ڕێکخرا.\nلەسەر بانگهێشتی کومیتەی سویدی حیزبی دیموکراتی کوردستان وەفدێکی کومیتەی سویدی سازمانی خەبات بەشداری لە کۆڕە دا کردو لەبەشی پەیامی و بروسكەی هێز و لایەنەكان، كاك یەحیا رەسووڵی پەیامی هاوخەمی کومیتەی سوئێدی پێشکەش بە بەشداربووانی كۆرەكە کرا.\nبەشێکی تری ئەم کۆڕە تایبەت بوو بە خوێندنەوەی هۆنراوە و پەیامی تایبەتی بنەماڵەی شەهید قادر قادری.\nڕێکه‌وت: 2018-03-12 19:45:29


نهێنی نوێ لەبارەی رێكەوتنە پەنجا ساڵیەكەی هەرێم لەگەل توركیا مەترسیەكانی لەسەر عێراق ئاشكرادەكرێت – Standard Kurd\nلەلایەن ستاندار Posted on تشرینی دووه‌م 24, 2020 1700 جار بینراوە 0 سەرنج\nعه‌بدولهادی موحان ئه‌ندامی لیژنه‌ی دارایی ئەنجومەنی نوێنەران رایگەیاند مه‌ترسی ئه‌وه هه‌یه نه‌وتی عێراق بۆ ماوه‌ی 50 ساڵ له‌رێگه‌ی هه‌رێمی كوردستانه‌وه به بارمته درابێت به توركیا”.\nراشیگەیاندووە “توركیا بۆ ماوه‌ی 50 ساڵ بۆ هه‌ر به‌رمیلێك 10 دۆلار وه‌رده‌گرێت، حكومه‌تی عێراقیش له سه‌رده‌می حه‌یده‌ر عه‌بادی داوای یاسایی له‌سه‌ر توركیا له دادگا نێوده‌وڵه‌تییه‌كان تۆماركردووه”.\nعه‌بدولهادی موحان “نازاندرێ كێ دۆسیه‌ی سكاڵاكانی دژ به توركیا راگرت، چونكه حكومه‌تی توركیا له سكاڵای نێوده‌وڵه‌تی ده‌ترسێت بۆ رێككه‌وتنه نه‌وتییه‌كانی له‌گه‌ڵ هه‌رێم، چونكه ده‌زانێت كه نایاساییه”.\nبڵاوکراوەی پێشووئۆفەرێك لە كازمیەوە بۆ گەندەڵكاران ئاشكرادەبێت\nبڵاوکراوەی نوێتریەكێتی بە سەرۆكایەتی لاهورشێخ جەنگی قوباد تاڵەبانی سزا دەدات؟


فراكسیۆنە كوردستانییەكان بۆ كۆبوونەوەی سبەی پەرلەمان بڕیاریان دا\nبڕیارە سبەی ئەنجوومەنی نوێنەرانی عێڕاق كۆببێـتەوە و فراكسیۆنە كوردستانییەكانی ئەنجوومەنی نوێنەرانی عێڕاق بڕیاریانداوە كە بەشداری كۆبوونەوەی ئەنجوومەنی نوێنەرانی عێڕاق بكەن.\nبڕیارە سبەی پێنجشەم 15ی ئادار/ مارس، ئەنجوومەنی نوێنەرانی عێڕاق كۆببێتەوە و گفتوگۆ لەسەر چەند پڕۆژە یاسایەك بكات. ئەمین بەكر ئەندامی ئەنجوومەنی نوێنەرانی عێراق لە فراكسیۆنی گۆڕان بە "وشە"ی ڕاگەیاند، فراكسیۆنە كوردستانییەكان لە بەغدا هیچ بڕیارێكیان نییە بۆ ئەوەی بەشداری كۆبوونەوەی سبەی ئەنجوومەنی نوێنەرانی عێراق نەكەن.\nڕوونیشی كردەوە كە فراكسیۆنە كوردستانییەكان تەنیا لەكاتی گفتوگۆكانی پەرلەمان لەسەر بودجەی ساڵی 2018 بایكۆتی كۆبوونەوەكانی ئەنجوومەنیان كردبوو، ئێستە بەشداری كۆبوونەوەكان دەكەنەوە.\nبەشداری كردنەوەی فراكسیۆنە كوردستانییەكان لە كۆبوونەوەی ئەنجوومەنی نوێنەرانی عێراق لەكاتێكدایە كە ئێستە كێشەكانی نێوان هەرێم و بەغدا بەرەوچارەسەربوون دەچن و ئەمڕۆش گەشتە نێودەوڵەتییەكانی فڕۆكەخانەكانی هەرێم دەست پێ دەكاتەوە.\nڕۆژی شەشی ئەم مانگە ئەنجوومەنی نوێنەرانی عێراق بە دەنگی زۆرینەی پەرلەمانتارانی شیعە و سوننە بودجەی ساڵی 2018ی عێراقی پەسەند كرد و داواكارییەكانی كوردیش جێگیر نەكران، بۆیەوە كاردانەوەی ناڕەزای كوردستانی لێ كەوتەوە.


چگاره كێشان قه‌ده‌غه‌یه ! – خەدەنگ\nچگاره كێشان قه‌ده‌غه‌یه !\nنووچه‌یه‌ك د مالپه‌رێ (دوارۆژ) دا هاتییه به‌لاڤه‌كرن و تێدا ڕاگه‌هاندیه، كو ل ویلایه‌تا تێكساس ل وه‌لاتێ ئه‌مریكا بریارهاتییه‌دان كو چگاره‌كێشان بۆ مرۆڤێن ژ ته‌مه‌نێ 21 سالیێ كێمتر قه‌ده‌غه‌بيت و نابیت ب چو ئاوايه‌كێ چگاره‌یان بكێشن. هه‌روه‌سا ئه‌ڤ چه‌نده ژى هاتییه گۆتن كو ئه‌ڤ یاسایه بتنێ چگاره‌یان ناگریت، به‌لكو ته‌ڤایا به‌هه‌مێن دیتر یێن تویتنێ دگریت.\nجهێ ئاماژه‌پێدانێیه، كو ئه‌ڤ یاسایه هه‌مى نیشته‌جێبوویێن ویلایه‌تا تێكساس ناگریت، ژبه‌ركو هه‌گه‌ر كه‌سه‌ك د كه‌رتێ سه‌ربازیدا كار بكه‌ت و ناسنامه‌یا ئه‌وى كه‌رتى هه‌بیت ئه‌و دشێن چگاره‌یان و هه‌مى به‌رهه‌مێن دیتر یێن تویتنێ بكێشن.\nCategory: نوچەTag: ئه‌مريكاتويتنچگاره‌قه‌ده‌غه by Diler Ahmed\nدوو قوتابییێن كۆلیژا ئیشق پرۆژه‌یه‌ك پێشكێشى جيهانێ كرن


پرۆژه‌که‌ی تاڵه‌بانی – Denegkan\nbyسه‌ردار\tJanuary 12, 2009\tگشتی\nده‌توانرێ بوترێت که ئه‌و چه‌مکه‌ی سه‌رتاپا پرۆژه‌که‌ی تاڵه‌بانی لێک ئه‌داته‌وه وه ئه‌و پرۆژه‌یه وه‌ک ئاواتێک یان خه‌ونێک له گه‌ڵ خوێدا هه‌ڵیگرتووه، ئیتر ئایا مه‌به‌ستی پیاده‌کردنیه‌تی یان مه‌به‌ستی بێده‌نگکردنی ره‌خنه‌کانه له‌و بواره‌وه، چه‌مکی جیاکاریه. جیاکاری یان سیپه‌ره‌شن به زمانی ئینگلیزی، چه‌مکێکه که ره‌گێکی فه‌لسه‌فی مێژووی هه‌یه له په‌یوه‌ندی له گه‌ڵ ده‌سه‌ڵاتدا. بۆ نموونه هه‌موو ده‌وڵه‌تێک بۆئه‌وه‌ی له توانایدا بێت ببێته دیموکراسی، ده‌بێ، دادوه‌ری، په‌رله‌مان، وه حکومه‌ت له یه‌کتر جیابن و سه‌ربه‌خۆبن و له هه‌مانکاتدا په‌یوه‌ست بن.\nبه‌ڵام پرۆژه‌که‌ی تاڵه‌بانی په‌یوه‌ست نیه به جیاکاری ناو حکومه‌ت به‌ڵکو هه‌وڵێکه بۆ جیاکردنه‌وه‌ی حیزب له حکومه‌ت. ئه‌گه‌ر بمانه‌وێ سوود له نموونه‌یه‌کی مێژووی وه‌رگرین له‌م بواره‌دا، ئه‌وا ره‌نگه نموونه‌ی جیاکردنه‌وه‌ی ئاین له ده‌وڵه‌ت، وه‌ک ئه‌وه‌ی له ئه‌وروپا روویدا به‌که‌ڵکمان بێت. حیزبی کوردی، وه‌ک ئاینی مه‌سیحی هه‌ڵسوکه‌وت ئه‌کات. ئه‌و جیاکاریه‌ی که له سه‌ده‌ی هه‌ژده‌دا روویدا بووه هۆی له دایک بوونی سێکیولاریزم یان عه‌لمانیه‌ت. به مانایه‌کی تر، بوار به مرۆڤ درا که خۆی خه‌می ده‌رد و کێشه‌کانی بخوات، وه خۆی ئازادبێت و بتوانێت، بیریان لێبکاته‌وه و چاره‌سه‌ری مرۆڤانه‌یان بکات.\nکه‌واته ئه‌و جیاکاریه‌ی که روویدا بووبه هۆی له دایکبوونی شێوازێکی نوێ له سیاسه‌ت. (دیاره قسه‌ی زۆرکراوه له کوردوستان ده‌رباره‌ی عه‌لمانیه‌ت، به‌بێ ئه‌وه‌ی ئاین به‌شێک بێت له ده‌سه‌ڵاتی سیاسی، مه‌به‌ستم ده‌سه‌ڵاتی حکومی. چونکه ئه‌م ره‌خنانه بێ بنه‌مابوون، وه له پێناوی فه‌راهه‌م بوونیانا پێویستیان به‌وه‌بوو که ئه‌ویتر یان ده‌سه‌ڵاتی ئاینی بهێننه ئاراوه، بۆیه هه‌میشه ئه‌و ره‌خنانه چونه خانه‌ی خزمه‌تکردنی هێزه ئیسلامیه‌کانه‌وه. ئه‌مه ده‌ردێکه که من ناوی ئه‌نێم په‌تای دۆنکیشۆت. به مانای وێناکردنی ئه‌ویتر وه‌ک ئه‌وه‌ی خۆت ده‌ته‌وێت.)\nبه‌ڵام پرسیار لێره‌دا ئه‌وه‌یه: ئایا پرۆژه‌که‌ی تاڵه‌بانی خوازیاری هێنانه ئارای چ سیاسه‌تێکی نوێیه. ئایا ئه‌و پرۆژه‌یه بوار به سه‌رهه‌ڵدانی هیچ بوارێکی نوێ ئه‌دات. چونکه به‌بێ هه‌بوونی ده‌رفه‌ت بۆ هێنانه ئاراوێکی نوێ، خیتابێکی نوێ، شێوازێکی نوێ، مه‌حاڵه هیچ چاکسازیه‌ک بێته ئاراوه.\nپرۆژه‌که ده‌خوازێت ئه‌وه روون بکاته‌وه که حیزب و حکومه‌ت جیان. (هه‌ر حزبێك چه‌ند گه‌وره بێت، هه‌ر بۆ به‌شێكی خه‌ڵكه‌كه‌یه). ئه‌مه له راستیا دانپیانانێکی زۆر گرنگه. حیزب له که‌لتوری کوردیا هه‌میشه به حیزبی گه‌ل، به حیزبی هه‌موان بانگه‌شه‌ی بۆ خۆی کردوه. به‌ڵام ئێستا حیزب دێت پێمان ده‌لێت، نه‌خێر حیزب هی هه‌موان نیه. دیاره ئه‌مه هه‌ر له سه‌ره‌تای سه‌ره‌تاوه ئاشکرابووه. من ئه‌وه‌ی حه‌زئه‌که‌م بزانم ئایا ناسنامه‌ی ئه‌وه‌ی پیی ده‌ڵێن به‌شێکی خه‌ڵک کێیه. ئایا حیزبی کوردی ده‌یه‌وێ له‌مه‌ودوا هه‌ڵگری به‌رژه‌وه‌ندی، چین، گروپ، ناوچه، هه‌ر شتێکی تر له‌مانه بێت. دیاره له‌وه‌ئه‌چێت مه‌به‌ستی تاڵه‌بانی ژماره‌یی بێت، زۆر به‌روونی که هه‌موو که‌س ئه‌ندامی یه‌ک حیزب نین. به‌ڵام له سیسته‌می دیموکراسیدا حیزب موڵکی ئه‌ندامه‌کانی نیه، به‌ڵکو حیزب هه‌ڵگری شێوازێکی تایبه‌تی به‌رێوبردنی ده‌سه‌لاته، وه ئه‌ندامه‌کانی ئه‌وانه‌ن که ده‌یانه‌وێ جێبه‌جێ که‌ن، که‌واته حیزب له رووی پوتێنشاڵ (وه‌ک ئه‌گه‌رێک) هه‌میشه حیزبی هه‌موانه. به‌ڵام له‌به‌ر ئه‌و هه‌ژاریه زۆره‌ی که پرۆژه‌که له رووی زمانه‌وانیه‌وه پێوه ده‌ناڵێنێ، به‌باشی مه‌به‌سته‌کان روون نیه.\nپرۆژه‌که دێت هه‌ندێ خاڵی زۆر ئاشکرا و بگره روکه‌ش روون ئه‌کاته‌وه ده‌رباره‌ی جیاوازبوونی حکومه‌ت و حیزب. ئه‌مه دیاره نیشانه‌ی ئه‌وه‌یه، پاش که‌لتورێکی درێژی حیزبحکومه‌ت، ئه‌ندامانی حیزب، که له هه‌مانکاتدا ئه‌ندامانی حکومه‌تن، لایان بووه‌ته ترادیشن، سونه‌ت یان ته‌قلیدێکی باو، که حیزب یانی حکومه‌ت و حکومه‌ت یانی حیزب. بۆیه تاڵه‌بانی به ئه‌رکی خۆی ئه‌زانێ به ئه‌ندامه‌کانی بڵێت به‌رێزان، ئێمه وه‌هامان لێکردوه، به‌ڵام خۆی وه‌ها نیه، وه نابێت وه‌هابێت.\nئه‌م زمانه ساده‌یه ئه‌وه‌ش روون ئه‌کاته‌وه که کێشه‌که هه‌تا بڵێی قوڵه. ئه‌وه‌ی مایه‌ی سه‌یره که له کاتێکدا کێشه‌که هێنده قه‌یراناویه. که‌چی تاڵه‌بانی به ئه‌ندامه‌کانی ده‌لێت یان ئامۆژگاریان ئه‌کات که خۆیان دوور بگرن، نه‌چنه سه‌ر کاربه‌ده‌ستانی میری، چاو سورنه‌که‌نه‌وه، ته‌له‌فون نه‌که‌ن، واسیته نه‌که‌ن، خه‌ریکی قۆنته‌راتچێتی نه‌بن. ئه‌مه بۆخوی مایه‌ی نائۆمێدیه. له هه‌مانکاتدا نیشانه‌ی ئه‌وه‌یه که پرۆژه‌که جیدی نیه و ناتوانێ هیچ گۆرانکاری بهێنێته ئاراوه.\nبۆئه‌وه‌ی پرۆژه‌که ببێته مایه‌ی سه‌رکه‌وتن، ده‌بێ بێت ده‌سه‌ڵاتی کوردی، که یانی حیزبی کوردی، که خه‌سڵه‌تێکی ده‌سه‌ڵاتگه‌رایی، ئۆتۆریته‌ریان یان تسلگی هه‌یه، بیگۆرێت بۆ دیموکراسی. خه‌سڵه‌تی ده‌سڵاتگه‌رایی ئه‌و شێوازه‌ی ده‌سه‌لاته، که ته‌نها مه‌به‌ستی ئه‌وه‌یه ده‌سه‌ڵاتداربێت وه ده‌سه‌ڵاتداری یانی ده‌سه‌لاتداری سه‌رتاپایی، به‌بێ رێگادان به‌هێچ نه‌یارێک یان ئۆپۆزسیونێکی راسته‌قینه. له‌سه‌رووی هه‌موویه‌وه به‌بێ هه‌بوونی هیچ ئایده‌لۆژیایه‌ک. له‌م ده‌سه‌ڵاته‌دا هه‌میشه گه‌نده‌ڵی تا سه‌ر ئێسقان بڵاوه. چونکه له راستیدا له‌م شێوازه ده‌سه‌ڵاته‌دا گه‌نده‌لێ ده‌بێته مایه‌ی مانه‌وه، که‌چێ له کاتێکا له هه‌موو شێوازه ده‌سه‌ڵاته‌کانی تردا ده‌بێته هۆی لاوازی. ترس و نه‌بوونی باوه‌ر به هاوڵاتیان هه‌میشه ده‌بێته هانده‌ری ئه‌وه که ده‌سه‌ڵات بچوک بکرێته‌وه، خێر (ده‌سه‌لات) بۆ خوێش نه‌ک بۆ ده‌روێش (هاووڵاتیان). ئه‌م ترسه ده‌بێته مایه‌ی ئه‌نجامدانی کرداری دژ به یاسا و رێسا و مافه‌کانی مرۆڤ. ترس وه‌ک تزیفان تۆدۆرۆڤ ده‌ڵێت به‌سه بۆئه‌وه‌ی وه‌ها له که‌سێک بکات که به به‌ربه‌ریترین کردار هه‌ستێت.\nبۆئه‌وه‌ی ئه‌م پرۆژه‌یه روناکی ببینێت، وه‌ك دۆعای شێخ و مشایه‌خ له بن گیرفان و ژێر سه‌ریندا نه‌مێنێته‌وه، ده‌کرێت هه‌نگاوێکی تر برواته پێشێ وه جیاکاری نێوان حکومه‌ت و ده‌وڵه‌ت راگه‌یه‌نێت. دیاره زمانی کوردی له‌به‌رئه‌وه‌ی هه‌رگیز زمانی ده‌سه‌ڵات و به‌رێوبردن و سیاسه‌ت نه‌بووه، ئه‌وا هه‌ردوو ووشه‌ی حکومه‌ت و ده‌وڵه‌ت بۆ زۆرکه‌س یه‌ک مانا ده‌به‌خشن. هه‌رچه‌ند له گه‌ڵ دروستبوونی حکومه‌تی هه‌رێمدا هه‌ندێ جیاکاری ده‌بینرێت، به‌ڵام من لێره‌دا هه‌وڵ ئه‌ده‌م، له رێگای زانستی سیاسیه‌وه، جیاکاری له‌نێوان ئه‌و دوو زاراوه‌یه‌دا بکه‌م.\nحکومه‌ت ئه‌و به‌شه‌ی ده‌وڵه‌ته که ده‌گۆردرێت و پێویسته بگۆردرێت. له کاتێکا ده‌وڵه‌ت ئه‌و به‌شه‌ی که ده‌مێنێته‌وه، وه‌ک فه‌رمانبه‌ر، سوپا، دادوه‌ر. بۆئه‌وه‌ی ئه‌مه مه‌یسه‌ر بێت ده‌بێت، پرۆسه‌ی دیمۆکراسی پیاده‌بکرێت، وه له میانه‌ی پیاده‌كردنیا ببێته هۆی گۆرانی حکومه‌ت. هه‌روه‌ها ده‌بێت سوپا و فه‌رمانبه‌ر و دادوه‌ر سه‌ربه‌خۆ و بێلایه‌ن بن. چونکه ناکرێت له گه‌ڵ گۆرانی حکومه‌تدا ده‌وڵه‌ت بگۆردرێت. بۆیه به گۆرانی حکومه‌ت به‌شه‌کانی ده‌وڵه‌ت ده‌بێ بمێننه‌وه وه وه‌ک ئامێرێک پلانه‌کانی حکومه‌ت راپه‌رێنن. هه‌رچه‌نده ئه‌م دیده تۆزێک ڤیبه‌ریانه‌یه، به تایبه‌ت تیۆره‌ی بیرۆکراسی، که بروای وه‌هایه له ئه‌نجامی عه‌قڵانیه‌ت مرۆڤ ده‌توانێ هه‌موو په‌یوه‌ندیه کۆمه‌ڵایه‌تیه‌کانی بخاته لاوه، وه په‌یوه‌ندی بۆ بیرۆ یان شوێنی کاره‌که‌ی و پیشه‌که‌ی هه‌بێت. به‌ڵام به‌بێ هه‌وڵدان بۆ چه‌سپاندنی ئه‌م جیاکاریه هه‌وڵدان بۆ ریفۆرم مه‌حاڵه. کاتێک ئه‌م پرۆسه‌ی جیاکاریه‌ی نێوان حکومه‌ت و ده‌وڵه‌ت ده‌چه‌سپێت، وه ئه‌وه‌ی ده‌بێته پێوه‌ر و رێپیشانده‌ری هه‌موو ده‌ستوره، ئه‌وا حیزب ناچار ده‌بێت مل بۆ یاسا و په‌رله‌مان و داخوازی خه‌ڵک که‌چکات، چونکه ئه‌و کاته حیزب ترسی له ده‌ستدانی ده‌سه‌لاتی ده‌بێت. به‌بێ بوونی ئه‌م ترسه حیزب ئاماده‌نابایت گوێبگرێت یان رێزبگرێت. هه‌روه‌ها ئه‌م جیاکاریه حیزب و حکومه‌ت ناچار ئه‌کات به‌رده‌وام بیر له گۆران بکه‌نه‌وه. چونکه به‌بێ گۆرانی به‌رده‌وام مانه‌وه مسۆگه‌ر ناکرێت، وه‌ک ئێدمۆند بێورک داکۆکی له‌سه‌ر ئه‌کات.\nدیاره ئیمه بروامان وایه که ئه‌م پرۆژه‌یه مه‌حاله سه‌ربگرێت. چونکه ئه‌گه‌ر بێتوو پیاده‌بکرێت ئه‌وا ده‌بێته زیانی ئه‌ندامانی حیزب، له رووی مادی و ده‌سه‌لاته‌وه. وه قازانج بۆ خه‌ڵکی ده‌بێت. به‌ڵام حیزب هه‌رگیز ئاماده‌نیه خۆی بکاته قوربانی خه‌ڵکی. سه‌رابری ئه‌مه ئه‌وه‌ی که تاوانبارکراوه یان داوای لێکراوه که واز له هه‌ڵسوکه‌وته نا شارستانیه‌کانی بێنێت، ئه‌ندامه بچکۆله‌کانن. که‌چی له کاتێکدا قه‌یرانه‌کان له سه‌ره‌وه‌ن. بۆیه ئه‌گه‌ر ئه‌م پرۆژه‌یه هه‌ر گرنگیه‌کی هه‌بێت ئه‌وا ته‌نها له‌وه‌دایه که دانپیانانێکی ئاشکرایه که حیزب بووه‌ته ده‌زگایه‌کی زیانبه‌خش له کوردوستاندا. ئه‌گه‌ر تاڵه‌بانی جیدی بێت له پرۆژه‌که‌ی ئه‌وا ده‌بێت گروپیک له پسپۆری بواری حکومه‌ت، که سه‌ربه‌خۆ و شاره‌زابن پێکه‌وه‌نێت، بۆئه‌وه‌ی به‌ووردی راپۆرتێک ده‌رباره‌ی چۆنێتی مۆدێرنه‌کردنی حکومه‌ت و ره‌خساندنی بنه‌ماکانی دیموکراسی ئاماده‌که‌ن. هه‌تا ببێته رێپیشانده‌ر‌ی پرۆسه‌که. چونکه به‌بێ تیوریزه‌کردنی کێشه‌کان مه‌حاڵه بتوانرێت چاره‌سه‌ر بکرێت. من ئاماده‌م وه‌ک کاندیدێکی دوکتۆرا له بواری حکومه‌تدا به‌شدار بم. به‌شداری خه‌ڵکانی شاره‌زا، به هۆی شاره‌زاییانه‌وه، ده‌یسه‌ڵمێنێ که پرۆژه‌که ئاواتی ئه‌وه‌یه، که چی دی کوری پور و پس مام نه‌بێته یاسای دامه‌زراندن به‌ڵکو شایسته‌یی.\nPrevious تەقدیسكردنى تێكست و كڵۆمدانى دەركەكانى پرسیار\nNext عه‌زیز وه‌یسی، شێرپه‌نجه‌ی گۆرانی کوردییه


بەها بنەڕەتییەکانی قوتابخانە | Samfunnskunnskap.no\nیەکسانی و هاوبەهایی، و ئازادی تاکە کەس بۆ بڕیاردان لە ژیانی خۆی لە گرنگترین بەها بنەڕەتییەکانی کۆمەڵگەی نەرویجین. ئەم بەهایانە لەقوتابخانەشدا گرنگن.\nدەبێت لە ڕێگەی وانەکان و چالاکییەکانی قوتابخانە قوتابییان فێربکرێن کە هەموو مرۆڤەکان هەمان بەهایان هەیە. پێویستە قوتابییان ڕۆڵ و کاریگەرییان هەبێت لە سەر ژیانی ڕۆژانەیان لە قوتابخانەدا، وە دەبێت هەر لە سەرەتاوە فێربکرێن کە خۆیان بەرپرسیاریەتی فێربوون هەڵبگرن و ئەرکی خۆیان جێبەجی بکەن. قوتابخانەش بەرپرسە لە پێشکەشکردنی وانەی گونجاو بۆ هەر قوتابییەک، واتە هەر قوتابییەک دەبێت بە گوێرەی ئاست و توانای خۆی وانەکانی بۆ ئامادە بکرێت.\nوەک ئامانجێک دەبێت قوتابخانە قوتابییان فێربکات کە مرۆڤێکی سەربەخۆ و لە ڕووی کۆمەڵایەتی و وانەکانی قوتابخانەدا توانایەکی باشیان هەبێت.\nلە کۆمەڵگەیەکی دیموکراتی مۆدێرندا چاوەڕوان دەکرێت دانیشتووان زانیاری و بیروڕای سەربەخۆیان هەبێت، وە چالاکانە لە ژیانی کار و کۆمەڵایەتیدا بەشداربن. دەبێت قوتابخانە زانیاریی گشتی پێوست بە منداڵان بدەن. واتە پێویستە منداڵان فێری گەلێک بابەتی جۆراوجۆر بکرێن. دەبێت فێری زمان و ماتماتیک بن و زانیاری لەبارەی کۆمەڵگە و سروشتی دەوروبەریان فیربن.\nسەرەڕای پێدانی زانیارییە بنەڕەتییە گرنگەکان، قوتابخانە گەلێک ئەرکی تریشی هەیە، بۆ نموونە دەبێت منداڵ فێری:\nگەڕان بەدوای زانیاری و هەڵسەنگاندنی ئەو زانیارییانە بە چاوێکی ڕەخنەگرانەوە.\nلەسەر بنەمای زانیاری و هەڵسەنگاندنەکانی خۆی دەبێت بیروبۆچوونەکانی بونیاد بنێت.\nئارگومێنتهێنانەوە بۆ سەلماندنی بیروبۆچوونەکانی.\nئامانج لە فێرکردن ( یاسای فێرکردن)\nفێرکردن لە قوتابخانە و شوێنەکانی فێربوون دەبێت، بە لەیەک تێگەیشتن و هاوکاری لەگەڵ ماڵەوە، دەرگاکانی جیهان و ئایندە بەڕووی خوێندکاران بکەنەوە، وە زانیاری مێژوویی و کولتوری بە خوێندکاران بدەن.\nدەبێت پەروەردە و فێرکردن لەسەر بەها بنەڕەتییەکانی میرات و نەریتەکانی ئاینی کریستیان و بەها مرۆڤایەتییەکانی، وەکوو ڕێزگرتن لە بەهای مرۆڤ و سروشت، ئازادی بیروڕا، خۆشەویستی، لێبوردن، هاوبەهایی و سۆلیداریتێت، ئەو بەهایانەی کە لە ئاین و بیروباوەڕە هیومانیستییەکاندا باسیان لێ کراوە و لە مافەکانی مرۆڤدا جێگیرکراون بونیات بنرێت و دابڕێژرێت.\nدەبێت پەروەردە و فێرکردن کۆمەک و پاڵپشتی بکات لە فراوانکردنی ئاستی زانیاری و تێگەیشتن لە میراتی کولتوری نەتەوەیی و نەریتە هاوبەشەکانمان لە گەڵ کولتوریی نێونەتەوەییدا.\nدەبێت پەروەردە و فێرکردن قوتابییان ئاشنا بکات بە هەمەجۆریی کولتوری و نیشاندانی ڕێز لە بڕوا و تێگەیشتنی کەسانی تر. وە کۆمەک و پاڵپشتی بکات لە پێشخستنی دیموکراتی، یەکسانی و شێوازی بیرکردنەوەی زانستییانە.\nبۆ ئەوەی قوتابی و شاگردە فێرخوازەکان (lærlinger) لێزان و کارامە بن لە ژیاندا، وە بتوانن بەشداری لە کارکردن و کاری هاوبەش لە کۆمەڵگەدا بکەن، دەبێت ئەوان کارامە بن و پەرە بدەن بە زانست و پسپۆری و هەڵوێستەکانیان. وە دەبێت حەزی کارکردن بۆ بەشداریکردن لە لێکۆلینەوە و داهێنان لەلای ئەوان گەشە بکات.\nدەبێت قوتابی و شاگردە فێرخوازەکان(lærlinger) فێربن ڕەخنەگرانە بیر بکەنەوە، وە لەسەر بنەمای بەها ئەخلاقییەکان و پاراستنی ژینگە کاربکەن. دەبێت ئەوان مافی بەرپرسیاریەتی و کاریگەریبوونیان لەسەر ڕوداوەکان هەبێت.\nدەبێت قوتابخانە و شوێنەکانی فێربوون لە سەر بنەمای متمانە و ڕێزگرتن پێشوازی لە قوتابی و شاگردە فێرخوازەکان بکەن. لەهەمان کاتدا دەبێت چاوەڕوانییان هەبێت و داواکاری و مەرجیان هەبێت کە بۆ ئەوەی ئارەزوکرنی فێربوون و خوێندن زیاد بکات. دەبێت کار بکرێت لە دژی هەموو شێوەکانی جیاکاریکردن لە مامەڵەکردندا.\nدەرفەتی یەکسان بدات بە سەرجەم قوتابیان بۆئەوەی پەرە بە توانا و بەهرەکانیان بدەن هەم وەکو تاکەکەس و هەم لە هاریکاری لەگەڵ کەسانی تردا.\nچالاککردنی حەزی فێربوون لای قوتابیان، گەڕان بەدوای زانین و زانیاری و توانای بەرگەگرتن و بەردەوامبوون.\nچالاککردنی قوتابیان بۆ گەشەپێدانی ستراتیژیەکانی خۆفێرکردن و توانای بیرکردنەوەی ڕەخنەگرانە\nچالاککردنی قوتابیان بۆ پێشخستنی کەسایەتی خۆیان و بەهێزکردنی ناسنامەی کەسییەتی خۆیان، لە گەشەپێدانی توانای ئێتیکی، سۆسیالی و کولتورییانە و توانای تێگەیشتنی دیموکراتییانە و بەشداریکردنی دیموکراتییانەدا.\nئاسانکاری بکات بۆ بەشداریکردنی قوتابیان لە بڕیاردان، و بۆ ئەوەی قوتابیان بە وریایی و ژیرانە هەڵبژاردنە گرینگەکان ئەنجام بدەن و بڕیاری هەڵبژاردنی خوێندن و کاری دوواڕۆژیان بدەن.\nفێرکردنی گونجاو لەگەڵ توانا، وە جۆراوجۆری شێوازی کارکردن بۆ قوتابیان دەستەبەر بکات\nببێتە هۆی چالاککردن، بەکارهێنان و گەشەپێدانی بەهرە و تواناکانی گشت مامۆستایان\nببێتە هۆی هاوکاریکردن بۆ ئەوەی مامۆستا و پەروەدەکاران ببن بە پێشەوا و ڕابەری لێهاتوو بۆ منداڵ و گەنجان.\nدڵنیایی بدات کە لایەنی جەستەیی و کۆمەڵایەتی دەروونی، و ژینگەی فێربوون و کارکردن دەبنە هۆکارێک بۆ دابینکردنی تەندروستی باش و دڵخۆشی و فێربوون.\nئاسانکاری بکات بۆ هاوکاریکردن لەگەڵ ماڵەوە وە دڵنیایی بدات کە دایکان و باوکان/بەخێوکاران بەشدارن لە بەرپرسیارێتی بەرامبەر بە قوتابخانە.\nئاسانکاری بکات بۆ ئەوەی کۆمەڵگە بەشدار بێت لە پڕۆسەی فێرکردن بە باشترین شێوە .


سەنتەری رایەڵ رایەلێك لە نێوان دامەزراوە پەروەردەیی و بازرگانی و خوێدنی باڵادا دروستدەكرێت - سەنتەری رایەڵ\nفیستڤاڵی کەلتورە جیاوازەکان\nرایه‌ڵ له میدیاکاندا\nرایەلێك لە نێوان دامەزراوە پەروەردەیی و بازرگانی و خوێدنی باڵادا دروستدەكرێت\nبەروار: 4 ساڵ لەمەو پێش\nشاندێكی كەلتوری ئەمریكا سەردانی رانیە دەكات\nبەمەبەستی گەشەپێدانی رێكەوتنی دەستەخوشكی هەردوو شاری رانیەو شاری Duluth ی ویلایەتە یەكگرتوەكانی ئەمریكا كە لە لایەن (سەنتەری رایەڵ بۆ ئاڵوگۆری كەلتوری) لە كوردستان و (رێكخراوی دەستەخوشكی نێودەوڵەتی شاری Duluth) بەرێوە دەبرێت، رۆژی ١٣-١-٢٠١٧ شاندێكی 5 كەسی ئەو شارەی ئەمریكا سەردانی هەرێمی كوردستانی كردو بۆ ماوەی هەفتەیەك مانەوە.\nلە دەستپێكی سەردانەكەیان، شاندەكە لە (فرۆكەخانەی نێودەوڵەتی هەولێر) لە لایەن ستافێكی (سەنتەری رایەڵ بۆ ئاڵوگۆری كەلتوری) بە گەرمی پێشوازی كران، دوای گەیاندیان بە شوێنی حەوانەوە، دەستیان بە پرۆگرامی كارەكانیان كرد، سەرەتا سەردانی شاری سلێمانیان كرد و مۆزەخانەی نیشتیمانی (ئەمنە سورەكە) و رێكخراوی (CPT) یان بەسەر كردوە، دواتر سەردانی پارێزگای هەڵەبجەیان كرد و لەسەر مەزاری شەهیدانی هەڵەبجە، نزایان بۆ قوربانیانی ئەم شارە كرد، پاشان مۆنۆمێنتی هەڵەبجەیان بەسەر كردوەو لە نزیكەوە بینەری كیمیابارانی هەڵەبجەو ئەو جەور و ستەم و كارەساتانە بوون كە بەرامبەر گەلی كورد كراوە، بۆ ئەمەش ئیدانەی ئەو كارەساتەیان كرد و هاوخەمی و پشتیوانی خۆیان بۆ گەلی كورد دەربڕی.\nپاشان دەستیان بە پرۆگرامی كارییان لە شاری رانیە كرد، بۆ ئەمەش رۆژی یەكشەممە 16-1-2017 سەردانی ئیدارەی راپەرینیان كرد و لەلایەن سەرپەرشتیاری ئیدارەی راپەرین پێشوازییەكی گەرم كران، دواتر لە كۆبونەیەكی تایبەتدا كە هەر یەك لە سەرپەرشتیاری ئیدارەی راپەرین و قائمقامی قەزای رانیە و یاریدەدەری سەرپەرشتیاری ئیدارەی راپەرین بۆ كاروباری هونەری و ستافێكی سەنتەری رایەڵ تێیدا ئامادەبوون، باس لە گرنگی ئەم پەیوەندییە كەلتورییەی هەردوو شار كراو چەند پێشنیازێك خرانە روو، بۆ ئەو مەبەستە شاندی میوان لەسەر پێكەوە گرێدان و دروستكردنی پەیوەندی لە نێوان دوو خوێندگای شاری رانیەو دوو خوێندگای شاری duluth و دروستكردنی یانەی رۆتەری لە رانیەو پەیوەندی زانستی زانكۆی راپەرین و زانكۆی umd بۆ دابینكردنی كورسییەكی خویندن و هاتنی چەند مامۆستایەك بۆ زانكۆی راپەرین، چەند پێشنیارێكیان خستە روو، بۆ ئەمەش ئیدارەی دەڤەرەكە دەستخۆشی لێكردن و هەموو پشتیوانییەكی خۆیانیان بۆ پێشنیارەكانیان دوپاتكردنەوە.\nدواتر شاندەكە سەردانی سەرۆكایەتی شارەوانی رانیەی كرد و لە لایەن سەرۆكی شارەوانی رانیەو ستافی شارەوانیەوە پێشوازییەكی گەرم كران، پاشان لە كۆبونەوەیەكدا باس لە گرنگی پەیوەندی شارەوانی هەردوو شار كرا بۆ گۆرینەوەی زانیاری و سوودوەرگرتن لە ئەزمون یەكتری، هەروەها بۆ ئەوەی لە شاندەكانی تری شاری رانیە بۆ ئەمریكا ئەندازیارانی شارەوانی تێیدا بەشدار بن.\nهەمان رۆژ شاندەكە سەردانی سەنتەری چالاكی گەنجانی رانیەی كرد و لە لایەن بەشێكی زۆری گەنجانەوە بەخێرهاتنێكی گەرم كران، پاشان بەشەكانی سەنتەریان بەسەر كردوەو لە نزیكەوەش بینەری چەندین چالاكی هونەریی بوون كە گەنجان وەك بەخێرهاتنێك بۆ ئەوان ئامادەیان كردبوو.\nئێوارەی هەمان رۆژیش لە شوێنی مانەوەی میوانەكان لە میوانخانەی زانكۆی راپەرین، بە ئامادەبوونی لێپرسراوانی حكومی ناوچەكەو رێژەیەكی زۆری میوان، خوانێكی كوردەواری بۆ ئەندامانی شاندەكە رێكخرا كە تێیدا چەندین جۆر خواردنی كوردی جیاواز، كە لە لایەن ئەندامانی سەنتەری رایەڵەوە ئامادەكرابوو پێشكەشی میوانان كرا.\nلە درێژەی پرۆگرامی كارەكانی شاندەكەی شاری Duluth رۆژی دووشەممە 16-1-2017 شاندەكە سەردانی زانكۆی راپەرینی كرد و لە لایەن سەرۆك و ئەنجومەنی زانكۆوە پێشوازیەكی گەرم كران، پاشان لە كۆبونەوەیەكی هاوبەشدا باس لە گرنگی پەیوەندی ئەكادیمی زانكۆی راپەرین و زانكۆی (umd) و زانكۆی (سیتسكۆلستیكا) لەو شارەی ئەمریكا كرا، بە تایبەت بۆ دابینكردنی كورسیەكی خوێندنی باڵا و هاتنی چەند مامۆستایەكی ئەوێ بۆ بەشی زمانی ئینگلیزی. بۆ ئەمەش لێكتێگەیشتنێكی باش لە نێوان هەردوو لا هاتە ئارا، كە بریارە لە ئایندەدا كاری لەسەر بكرێت.\nیاشان شریتی گەلەرییەكی تایبەت بە یادگارەكانی هەردوو شاری رانیەو Duluth لە هۆڵی زانكۆی راپەرین كرایەوە، هاوكاتیش تابلۆیەكی گەورەی جیهانی كە ئاماژەیە بۆ دەستەخوشكی ( ئەمریكا- كوردستان- یابان- روسیا- كەنەدا- سوید) نیشاندرا كە وتەی 122 كەسی لەو شەش وڵاتەدا لە خۆ گرتوە، كە لە چوارچێوەی تابلۆیەكی شێوەكاریدا لە لایەن هونەرمەندێكی ئەمریكاوە نەخشێنراوە.\nدواتر شاندەكە فاكەڵتی و بەشەكانی زانكۆی بەسەر كردەوەو لە نزیكەوە لەگەڵ مامۆستایانی زانكۆ و بەشێك لە خوێندكاران گفتوگۆیان كرد، هەروەها بینەری پێشانگایەكی شێوەكاری و چالاكیەكی هونەری مۆزیك بوون كە لە لایەن بەشی راگەیاندنی زانكۆوە ئامادەكرابوو. بۆ دوای نیوەرۆی هەمان رۆژ شاندەكە لە زانكۆی راپەرین سەردانی سەنتەری زمانی ئینگلیزی كرد و لەسەر چۆنیەتی بەهێزكردنی پەیوەندی نێوانیان راوێژیان كرد، دواتر داواكارییەكانی زانكۆیان بە فەرمی پێشكەش كرا.\nبۆ رۆژی دواتر شاندەكە سەردانی بەرێوبەرایەتی پەروەردەی رانیەی كرد و لە لایەن بەرێوەبەری پەروەردەو بەشێك لە سەرپەرشتیارانی پەروەردەی رانیەوە پێشوازی كران، پاشان لە كۆبونەوەیەكدا باس لە چۆنیەتی دروستكردنی پەیوەندی لە نێوان دوو خوێندگای شاری رانیەو دوو خوێندگای ئەو شارەی ئەمریكا كرا، بۆ ئەمەش لە لایەن پەروەردەی رانیەوە پشتگیری ئەم پێشنیارە كراو بە گرنگیەوە هەڵسەنگێندرا، هەر بۆ ئەو مەبەستە شاندەكە سەردانی هەر یەك لە خوێنگاكانی ئامادەیی رانیەی كچان و ئامادەیی پێنجی ئازاریان كرد و لە نزیكەوە لەگەڵ خوێندكارو مامۆستایان گفتوگۆو راوێژیان كرد، هەروەها بەشداری دیالۆگێكی كراوەی خوێندكارانیان لە ئامادەیی پێنجی ئازار كرد.\nئەمەو لە درێژەی كارەكانیان رۆژی چوارشەممە رێكەوتی 18-1-2017 لە هۆڵی كتێبخانەی گشتی كۆبونەوەیەكی تایبەتیان لەگەڵ ستافێكی سەنتەری رایەڵ بۆ ئاڵوگۆری كەلتوری ئەنجامدا، هەروەها لە لایەن لێپرسراوی سەنتەرەوە كارو چالاكیەكانیان بە پرێزنتەیشن نیشانی شاندەكە دراو لەسەر چۆنیەتی فراوان كردنی پەیوەندیەكەیان گفتوگۆیان كرد.\nپاشان شاندەكە بە یاوەری تیمێكی سەنتەری رایەڵ گەشتێكیان بۆ ناو شاری رانیە و دەوروبەری كرد و بینەری چەندین ناوچە گەشتیاری و گشتی شارەكە بوون.\nبۆ ئێوارەی درەنگانی هەمان رۆژ لە هۆڵی زانكۆ بە ئامادەبوونی رێژەیەی زۆر لە بەرپرسان و خەڵكی ناوچەكە مەراسیمێكی ماڵئاوایی بۆ شاندەكەی ئەمریكا رێكخرا، كە تێیدا وێرای گۆرینەوەی پەیامی فەرمی لە نێوان قائیمقامی قەزای رانیەو حاكمی شاری Duluth و رێكخراوی دەستەخوشكی نێودەوڵەتی ئەو شارەی ئەمریكا، وتاری هەر یەك لە قائیمقامی رانیەو سەنتەری رایەڵ و زانكۆی راپەرین و سەرۆكی شاندەكەی ئەمریكا خوێندرایەوە، پاشان لە لایەن گروپی گیتاری سەنتەری چالاكی گەنجانی رانیەو تیپی مۆزیكی رانیەوە چەندین چالاكی هونەریی گۆرانی و مۆزیك پێشكەشی ئامادەبوان كرا، دواتر بە گۆرینەی چەندین دیاری كۆتایی بە مەراسیمەكە هێنرا و ماڵئاوایی لە شاندەكە كرا.\nلە كۆتا رۆژی گەرانەوەیان شاندەكە لە شاری هەولێر سەردانی جێگری سەرۆكی دەزگای مین و وەزیری ئاوەدانكردنەوە و نیشتەجێبوونیان كرد و لەسەر رەوشی كوردستان بە گشتی و گرنگی ئاڵوگۆری كەلتوری نێوان گەلی كورد و ئەمریكا گفوتگۆیان كرد.\nلە كۆتاییدا شاندەكە لە كاتژمێر 12 نیوەرۆ لە فرۆكەخانەی نێودەوڵەتی هەولێر لە لایەن ستافێكی سەنتەری رایەڵەوە ماڵئاوایی كران.\nجێگای ئاماژەیە ئەم پەیوەندییە كەلتورییەی نێوان هەردوو شاری رانیەو شاری Duluth ماوەی 7 ساڵە لەیەن سەنتەری رایەڵ بۆ ئاڵوگۆری كەلتوری بەرێوە دەبرێت كە تێیدا لە مانگی 12 ساڵی 2015 رێكەوتنێكی دەستەخوشكی بە فەرمی لە نێوان هەردوو شاردا واژۆ كرا، بەمەش رانیە لە دوای هەر یەك لە یابان، كەنەدا، سوید، روسیا بوو بە پێنجەمین دەستەخوشكی رێكخراوی دەستەخوشكی نێودەوڵەتی شاری Duluth .\n009647701553044 [email protected] پەیوەندی\nهەموو مافەکانی پاریزراوە بۆ سەنتەری رایەڵ 2010 , 2019


توركیا چەند ناوچەیەك لە هەرێمی كوردستان بۆردومان دەكات - تۆڕی میدیایی خەڵک\nفڕۆكە جەنگییەكانی توركیا بۆردوومانی بناری قەندیل و سنووری پشدەر و دەڤەری برادۆست دەكەن لە سنووری قەزای سۆران.\nبەپێی زانیارییە ڕۆژنامەوانییەكان، شەوی ڕابردوو فڕۆكە جەنگییەكانی توركیا لە یەك كاتدا بۆردومانی گوندەكانی بۆكریسكان و ئێندزێ و لێوژە لە بناری قەندیل و ناوچەكانی برادۆست و چیای بێرمكە لە دۆڵی شاورێیان كردوە و لەو بۆردومانانەشدا بنكەو بارەگاكانی گەریلاكانی پەكەكەیان كردوەتەوە ئامانج.\nبە گوێرەی هەواڵ، لە بۆردومانەكەدا فڕۆكەكانی توركیا چوار جار بۆردوومانی بەرزاییەكانی ناوچەكانی بناریی قەندیلیان كردووە و بەهۆی بۆردومانەكەوەشەوە ئاگر لە دارستان و پووش و پاوانی ناوچەكە كەوتووەتەوەو ترس و دڵەراوكێ لای هاوڵاتیان دروست بووە، بەڵام تائێستا (كاتی ئامادەكردنی ئەم هەواڵە)، زانیاریی لەبارەی قەبارەی زیانەكانی بۆردومانەكەوە دەستەبەر نەبووە.\nماوەیەكی سوپای توركیا لەڕێی فڕۆكە جەنگییەكان و تۆپخانەكانی، بە بیانووی بوونی گەریلاكانی (پەكەكە) كە لەلایەن ئەنقەرەوە بە تیرۆریست دادەنرێن، چەندان ناوچە بۆردومان كراون و بەوهۆیەشەوە زیانێكی زۆری ماددی بەر لەوەڕگە و كێڵگە كشتوكاڵییەكان كەوتووە.


قۆڵبەست کردنی ژمارەیەکی زۆر لە چالاکانی مافی مرۆڤ لە عەرەبستان - Mehr News Agency\nAP ١٤٠٠ جۆزەردان ٩ ٢٣:٠١\nNews Code 37564\nماڵپەڕێکی عەرەب زمان نووسی:\nقۆڵبەست کردنی ژمارەیەکی زۆر لە چالاکانی مافی مرۆڤ لە عەرەبستان\nماڵپەڕێکی عەرەب زمان ڕایگەیاند کە سەربازانی عەرەبستانی سەعوودی لەم دواییانەدا 12 چالاکی مافی مرۆڤیان لە عەرەبستان قۆڵبەست کرد.\nبە پێی هەواڵی مێهر بە گوێرەی ئەلخەلیج ئەلجەدید، حاکمانی عەرەبستانی سەعوودی درێژە بە سەرکۆنە کردنی ئازادی بیروڕا لەم وڵاتە ئەدەن. بەرپرسە سوورییەکان شەپۆلێکی نوێی قۆڵبەست کردنی چالاکانی مافی مرۆڤ لە عەرەبستانیان دەست پێ کردووە.\nبە پێی دوایین هەواڵەکان بەرپرسانی عەرەبستانی سەعوودی لە شەپۆلی نوێی سەرکۆنە کردنەکان، 12 چالاکی مافی مرۆڤ لەو وڵاتە قۆڵبەست کراون کە لەوانە دەکرێ ئاماژە بۆ عەبدوڵا جیلان بکەین.\nدەنگۆی پاشایەتی بێن سەلمان لە عەرەبستان بڵاو بۆتەوە و وەلیعەهدی سەعوودی هەوڵ ئەدات پێش گەیشتن بە دەسەڵات، بەستێنێک بۆ حوکمڕانی خۆی دابین بکات.\nپێشتر، ماڵپەڕی عەرەبی 21، نووسیبووی: بەڵێنەکانی محەمەد بێن سەلمان سەبارەت بە دابین کردنی ئازادی بۆ لاوان و هەروەها ئازادی بیروڕا نەک هەر جێبەجێ نەکراوە بەڵکوو پێچەوانەکەشی ڕووی داوە بەشێوەیەک کە ژمارەی قۆڵبەست کراوان لە سەردەمی دەسەڵاتداری ئەودا زۆرتر بۆتەوە.\nڕێکخراوەکانی مافی مرۆڤ ڕایانگەیاندووە لە کاتی دەسەڵاتداری بێن سەلمان لە عەرەبستان، دۆخی مافی مرۆڤ لەم وڵاتە زۆر خراپ بووە و ئەمەش هەندێ پرسیار سەبارەت بە هۆکاری زۆربونەوەی گوشارەکان لە سەردەمی بێن سەلمان دێنێتە ئاراوە.\nعەبدولعەزیز ئەلمویەد چالاکی مافی مرۆڤی سەعوودی ڕایگەیاندووە کە ڕاپۆرتە نێودەوڵەتییەکان سەبارەت بە ڕوودوەکانی عەرەبستان نیشاندەری سەرکۆنە کردنی بێ وێنە و مێژوویی خەڵک لە لایەن بەرپرسانی ئەو ولاتەیە.


١١/تەئریخی جاف/کەریم بەگی جاف\nگەڕانی نێو دەق\nدەقێک بە ھەڵکەوت\nکەریم بەگی جاف\nنووسەر: کەریم بەگی جاف (١٨٨٥-١٩٤٩)\nزمان: کوردیی ناوەندی\nبەحسی کوڕەزاکانی محەمەد پاشایە.\nمحەمەد پاشا وەکوو نووسیومانە حەوت کوڕی بووە: مەحموود پاشا، عوسمان پاشا، حەسەن بەگ، سڵێمان بەگ، محەمەد عەلی بەگ، قادر بەگ و فەتاح بەگ.\nقادر بەگ ئەولادی نەبووە.\nمەحموود پاشا چوار کوڕی بووە: کەیخوسرەو بەگ، عەلی بەگ، حسەین بەگ و ئەحمەد بەگ. کەیخوسرەو بەگ ئیمڕۆ کوڕێکی لە حەیاتدایە کە ناوی عەبدوڵڵا بەگە و دوو کوڕی چاکی بوو لە حەیاتی خۆیدا مردن و عەلی بەگ تەنھا کوڕێکی ھەیە حەسەن بەگی ناوە، خۆی وەفاتی کردووە و حسەین بەگ بەرحەیاتە، سێ کوڕی ھەیە، گەورەیان ناوی عەبدوڵڵا بەگە، ئەحمەد بەگ وەفاتی کردووە، کوڕێکی ھەیە عومری دە ساڵانە، ناوی شەوکەت بەگە و کەیخوسرەو بەگیش بە ڕەحمەت چووە.\nعوسمان پاشا پێنج کوڕی بووە: مەجید بەگ، تاھیر بەگ، محەمەد سەعید بەگ، عیززەت بەگ و ئەحمەد بەگ. مەجید بەگ و تاھیر بەگ و محەمەد سەعید بەگ بە ڕەحمەت چوون، مەجید بەگ تەنھا کوڕێکی ھەیە کە ناوی حەمید بەگە و ئیستە قائیم مەقامی چەمچەماڵە و حەمید بەگ شەش کوڕی ھەیە، گەورەیان ناوی بورھان بەگە، تاھیر بەگ تەنھا کوڕێکی ھەیە ناوی مەسعوود بەگە. وە محەمەد سەعید بەگ تەنھا کوڕێکی ھەیە ناوی داود بەگە، داود بەگیش کوڕێکی ھەیە ناوی کەریم بەگە. وە عیززەت بەگ بەرحەیاتە، کوڕێکی ھەیە ناوی عەلی بەگە، ئەحمەد بەگیش کە لەحەیاتدایە، کوڕێکی ھەیە نای ئەفراسیاو بەگە. حەسەن بەگ کە بە ڕەحمەتی خوا چووە، کوڕێکی لە دوا بەجێ ماوە و ئیستە مودیری وارماوایە، ناوی حسەین بەگە. چوار کوڕی ھەیە گەورەیان محەمەد بەگی ناوە.\nسڵێمان بەگ کە ئەویش بە ڕەحمەتی خوا چووە، پێنج کوڕی بووە: محەمەد ڕەشید بەگ، حەسەن بەگ، حاجی ئیبراھیم بەگ، عەبدولقادر بەگ و محەمەد بەگ. محەمەد ڕەشید بەگ بە ڕەحمەتی خوا چووە، یەک کوڕی ھەیە ناوی عەلی بەگە و ئیستە لەسەر کۆکس دانیشتووە بەسەر موڵکی خۆیەوە. حەسەن بەگیش بە ڕەحمەتی خودا چووە، دوو کوڕی ھەیە. محەمەد بەگ و محەمەد ڕەشید بەگ ھەردووکیان لە کۆکس بەسەر موڵکی خۆیانەوە دانیشتوون.\nحاجی ئیبراھیم بەگ بەرحەیاتە لە دەککە دانیشتووە، کوڕێکی بچووکی ھەیە ناوی عەبدولقادر بەگە و ئیمڕۆ لە عوموومی بەگزادەی کەیخوسرەو بەگی بە ساڵ گەورەترە و پیاوێکی زۆر چاک و موەففەق لەسەر تاعەتە. عەبدولقادر بەگیش بەرحەیاتە، ئەویش لە دەککە بەسەر موڵکی خۆیەوە دانیشتووە و محەمەد بەگ لەپێش ژن ھێناندا بە ڕەحمەت چووە.\nمحەمەدعەلی بەگ کە خۆی بە ڕەحمەت چووە سێ کوڕی زۆر چاکی بوو لە پاش خۆی، لە زەرفی ساڵێکدا لە تەئریخی ھەزار و نۆسەد و ھەژدەی میلادیدا، جەمیل بەگ و ئەدھەم بەگ و محەمەد بەگ لە بەینی سێ مانگدا ئەم سێ کوڕەی مردن.\nجەمیل بەگ دوو کوڕی لە دوا بەجێ ماوە: جەمال بەگ و ئەنوەر بەگ.\nئەدھەم بەگ ئەولادی نەبوو.\nمحەمەد بەگ بەر لە ژن ھێنان مردووە و سەروەتێکی زۆر لە دوای محەمەد عەلی بەگ مایەوە، دوو بەشی جەمال بەگ لە ناویدا و بەشێکی بۆ ئەنوەر بەگ ماوەتەوە و قادر بەگ -ذاتاً- نووسیومانە بەبێ ئەولاد مردووە.\nفەتاح بەگ کە بە ڕەحمەت چووە لە تەئریخی ھەزار و سێسەد و بیست و پێنجی ھیجریدا شەش کوڕی لەدوا بەجێ ماوە: کەریم بەگ، ڕەزا بەگ، محەمەد بەگ، عەبدوڕەحمان بەگ، ئەحمەد بەگ و داود بەگ و ھەر شەشیان ھان لە حەیاتدا. کەریم بەگ دوو کوڕی ھەیە: محەمەدئەمین بەگ و مستەفا بەگ وە ڕەزا بەگ چوار کوڕی ھەیە: خالید، مەحموود، عەلی و جەمیل.\nوە محەمەد بەگ کوڕێکی ھەیە ناوی سەعید بەگە.\nعەبدوڕەحمان بەگ و ئەحمەد بەگ ژنیان ھاوردووە ئەمما کوڕیان نیە و داود بەگ ژنی نەھاوردووە.\nبەگزادەی کەیخوسرەوبەگی کە کوڕەزا و کوڕەزازای محەمەد پاشان، ئەوانەی کە ئیمڕۆ مەوجوود و بەرحەیاتن و لە قەزای ئەڵەبجە و لیوای سلێمانی و کەرکووک و قەزای خانەقی دانیشتوون، عیبارەتن لەمە کە لە سەرەوە نووسراوە و بەگزادەی بارام بەگی پیاوی مەعلوومیان مستەفا بەگی عەبدوڵڵا پاشا و ئەحمەد بەگی محەمەدساڵح بەگ کە ئیمڕۆ مەبعووسە و برایەکی ھەیە ناوی عیززەت بەگە و عەلی بەگی ڕۆستەم بەگ و تۆفیق بەگی قادر بەگ لەتەک ئەمین بەگی برایا... ئەمانە پیاوە مەعلوومەکانی بەگزادەی بارام بەگین.\nوە بەگزادەی وەڵەدبەگی مەعلوومەکانیان: محەمەدسەعید بەگ، حەسەن بەگ، عەلی بەگ، ئەحمەد بەگی محەمەد بەگ، حسەین بەگی برای عەلی بەگە. وە نزیکی چل کەسێکی تر وەکوو کوڕ و کوڕەزای یارئەحمەد بەگ و کوڕ و کوڕەزای عەزیز بەگ، حسەین بەگ و عەزیز بەگی حەبیب بەگ، ئەمانە مەوجوودن، ھان لەناو جاف و شارەزووردا لە قەزای ئەڵەبجە.\nShare via Telegram Share via Facebook\nشێوازی MLA & APA بۆ شیعری سەرھێڵ\nکەریم بەگی جاف. «تەئریخی جاف/١١». ڤەژین بوکس. www.vejinbooks.com. سەردانی ڕێکەوتی ٢٠١٩/١١/١٤.\nئەگەر لەم دەقەدا ھەڵە یان کەموکۆڕی ھەیە تکایە بۆ ئاگادارکردنەوەمان لەسەر ئەم دوگمەیە کلیک بکە: فۆرمی پەیوەندی.\nوەرگیراو لە «http://www.vejinbooks.com/index.php?title=تەئریخی_جاف/١١&oldid=10368»\nسەبارەت | بەشداری | پەیوەندی |\n© 2019 Vejin Books | ناوەندی ڤەژین\nPowered by MediaWiki and SMW


تابلۆی زمزیران دیاری هونەرمەندی دەست ڕەنگین و نیگارکێشی بە توانا کاک ناسر قازی‌زادە – Giareng\nلە 18 کانونی یەکەم , 2015\nئەو کاتانەی دوژمن بە خەیاڵی خۆی هەموو شتێکی کۆنترۆڵ دەکرد، ئەوە بەشێک لە خەڵکی کوردستان، ” شاعیران شێعریان بۆ باڵای پێشمەرگە دەهۆنیەوە، نووسەران وتاریان لە سەر بەرزی ناوی پێشمەرگە دەنووسی، گۆرانی‌بێژان گۆرانی و سروودیان بۆ دەچرین و ئەوانەی دەست ڕەنگین بوون پەیکەر و تابڵۆیان لە پێشمەرگە درووست دەکرد”.\nگەردەنەی زمزیران بۆ هێزی پێشمەرگەی کوردستان و هێزی زمزیران بە تایبەتی وەبیرهێنەرەوەی دەیان و بگرە سەدان حەماسەی گەورە و لەبیر نەکراون، ئەو حەماسە و عەمەلیاتانەی پێشمەرگە لەو خڕو دۆڵ و چیا گەردەن‌کەشە دا دەنگیان دابۆوە. هەموو ڕۆژێک بە دەیان کەس لە هێزە ترسنۆکەکانی ئەو رژێمە بە دەست و چەکی پێشمەرگە جەندەکیان دەکەوتە سەر عەرز. عەمەلیاتی پێشمەرگە و کوژراوەکانی دوژمن وای لە کاربەدەستانی رژێم کرد بوو، کە لە ڕۆژی ڕووناک دا تەنیا چەند کاتژمێرێکی تایبەت هاتووچۆ بکەن و ئەگەریش هاتووچۆیان کردبا ئەوە بە هێزێکی زۆرەوە بەو ناوچەیەدا هاتووچۆیان دەکرد. بیرەوەری ئەو ڕۆژانە بۆ دوژمن بیرەوەری تاڵ و ناخۆشە. لە کاردانەوەیەکی رژێم دا لە سەر ئەو خڕو دۆڵە، رژێمی کۆماری ئیسلامی و دام و دەزگای سوپای پاسداران ئەو خڕو دۆڵەی بە ناوی ” درە شیطان” واتە دۆڵی شەیتان ناودێر کردبوو. ناودێر کردنی دۆڵی شەیتان بۆ ئەو ناوچەیە لە لایەن رژێمەوە وای لە هێزەکانی خۆی کرد بوو کە هەمیشە ترسیان هەبێ و بە چەشنێک کە ئەگەر لە بنکە و مۆڵگەکانی خۆیان لەگەڵ یەکتر شەڕ و کێشەیان هەبایە ئەوە بە یەکتریان دەگووت ئەگەر پیاوی لێرە قسان مەکە و بڕۆ بۆ دۆڵی شەیتان و لەوێ لەو قسانە بکە.


ھیچ ڕێگایەك ھێندەی ڕێگای نائومێدبوون ئاسان و سوك نییە، ھیچ شتێكیش لەوە بێكێشەتر نییە لە ژوورەكەی خۆتدا دابنیشیت و بە ھەمووان بڵێیت ” نەمووت ھیچ ناكرێت و ھیچ ناگۆڕدرێت“.\nئەوانەی دەیانەوێت دونیا بگۆڕن ھەرگیز بە ڕاستەڕێیەكی بێگرێ و پڕمەترسیدا نەڕۆشتوون و ناڕۆن، گۆڕینی دونیا دابەزینە بۆ ناو نشێو و زێراب و سەرنوێلكەكانی مێژوو و ئیشكردنە لەو شوێنانەدا كە پڕە لە ئەگەری كەوتن و نوشوستیی و ئازارچەشتن.\nئەوانەش كە مێژووی خۆیان دەگۆڕن دەسكێشی سپی و چاویلكەی شەمسی لەچاو ناكەن، بەڵكو بە برینەكان و پەڵەكانی سەر ژیانیانەوە دەكەونە كار و لەوەش دڵنیانین كە پەڵەی تریش بەسەر ژیانیانەوە دروستنابێت.\nئەوانەی دەچنە ناو تونە داخراوەكانی مێژووەوە بۆئەوەی قوڕ و لیتەكەی دەربھێنن و ڕێگاكانی پاكبكەنەوە، ھەم ماندوو دەبن و ھەم ئارەق دەڕێژن و ھەم دەستیان بەر تاریكییەكان دەكەوێت.\nخۆ ئەگەر كوردیش بیت و بتەوێت دەسكاری ژیانی خۆت بكەیت، ئەوە دەشێت ئاسانتر نائومێدبیت و دەست لە كەر كردە و دەستپێشخەرییەك بشۆریت، چونكە گۆڕینی ژیانی تاكەكەسیی و دەستەجەمعیی لە كوردستاندا مانای دەگریربوون لەگەڵ یەكێك لە دزێوترین سیستمە سیاسییەكانی دونیا و لەگەڵ یەكێك لە نابەرپرسیارترین نوخبە حوكمڕانەكانی ناوچكەدا، مانای بەرەنگاربوونەوە لەگەڵ سیستمێكی مافیاییدا.\nئەوەی ئەمڕۆ لە كوردستاندا ڕووئەدات لوتكەی ھەوڵی دەسەڵاتدارانە بۆ لەناوبردنی ھەموو ئومێد و چاوەڕوانییەكی پۆزەتیڤ لای ئینسانی ئێمە، ترۆپكی كاركردنیانە بۆ گۆڕینی مرۆڤی كوردستان بۆ بوونەوەرێكی خەمۆك و داخراو بەسەر نائومێدیی و بێدەربەستییەكی گەورە و سەرتاسەریدا.\nھەوڵدانێكی ھەمەلایەنە بۆ سڕینەوەی ڕەھەندە سیاسییەكانی كەسایەتی مرۆڤی ئەو دەڤەرە وھێشتنەوەی وەك ڕەعیەتێكی بێماف و بێنرخ و بێبەھا. لەم پێناوەشدا بەدڕەوشتییەك نامێنێتەوە پەنای بۆ نەبەن.\nھەموو ئەوانەی لە خەمی خۆیان و لە خەمی كۆمەڵگاكەیاندان و بڕیاریانداوە وەك مرۆڤێكی بەرپرسایر بژین، دەبێت یەك شتیان لە بەردەمدا ئاشكرابێت: كۆڵنەدان و تەسلیمنەكردنی ئیرادەیان بەو ھێزە تاریكانە و ئینجا باوەڕبووندا بە سبەینێ و دووسبەی، بەڵام سبەینێ و دووسبەیەك كە دەشێت دوور بێت، زۆر دووریش بێت.


رەزا شـوان/ گرنگییه‌كانی دیالۆگ لە چیرۆکی منداڵاندا\nنشر بتاريخ: 12 حزيران/يونيو 2021\nزارەوەی (دیالۆگ) بریتییە لە گفتوگۆ لە نێوان دوو کەسدا یا زیاتر لە دوو کەس. دەشێ کەسایەتییەکانی چـیرۆکەکانی منـداڵان هـێمایی بن، ئـاژەڵ و خـشۆک، باڵنـدە، پەپـوولە، گوڵ، هەنگ، دار و رووەک، کـێو و بەرد، با، خۆر، مانگ، ئەستێرە، رووبار،... بـن.\nئەکتەری کۆمیـدی جیهـانیش (چـارلی چـاپلن) دەڵـێت:" من میهـرەبـانی لە منـداڵێکەوە فـێربـووم. کاتێک کە بینـیم لە دەفـتەری وێنەکێشانەکەیدا، خۆری بە ڕەنگی رەش بۆیە کـردبـوو، تا بـاوەکە کریـکارەکەی لە ئیشەکەیـدا ئـارەق نەکـات"\nتێکەڵبوونتان لەگەڵ منداڵان، ئەو بوارەشتان بۆ دەرەخسێنێت، کە بۆ نووسینی دیالۆگی چیرۆکەکـانتان، سـوود لە وشەکـان و لە فەرهـەنگی منـداڵان وەربگـرن. کە زمـانێکی ساکار و شیرین و نەرمی خۆیـان هەیە. بۆ نموونە: ئایا وشەی"حەپەلـۆشی کـرد" بە لاتـانەوە شـیرینتر نییە لە وشـەی"خـواردی"؟.\n٥ـ زیـادەڕۆیی بە دەمی منـداڵانەوە مەکـەن و قـسەی زل و داتـاشرا و واتاشـارەوە بە دەمیانەوە هەڵمەبەستن. پێویستە دیالۆگەکانتان بەپێی تەمەنی منـداڵان بن و گوزارشت لە بیر و توانای راستی منداڵان بکەن. ئەو وشە و رستانە بنووسن، کە لە زاری خودی منـداڵانەوە گوێتـان لێیـان بـووە. پێـویستە وەکو منـداڵان بیـربکەنەوە و دیالـۆگەکـانتان بنووسن. بۆ نموونە ئەم گۆزارشتە بە دەمی منداڵێکی (٦) ساڵانەوە کە لە باخچەکەیاندا لەبەر هەتاو دانیشتووە و تینوویەتی:" دایکە گەر ئەزێت نییە، پەرداخێک ئاوم بۆ بێنە، خەریکە لە گەرما هەڵپڕووکێم" ئەم وشانە بە دەمیی منداڵێکی ئەو تەمەنەوە، دروست و گونجاو نین و هەڵبەستراون و زیادەڕوویی تیـادایە. گەر چـیرۆکنووس بینووسیایە:\n"دایکە ئاو دەخۆمەوە.. گەرمامە" پێموایە راست و گونجاو دەبوو. گەر ئەو وشانە و رستانەی بە دەمی منداڵێکی (١١) ساڵانـەوە بینووسیایە، دروست و گونجـاو دەبـوون.\n٨ـ پێویستە وشەی ئابستراکی "موجەرد" بەکار نەهـێنن. کە منداڵان توانای تێگەیشتن و لێکدانەوەیـانی نییە. لێکوڵینەوەکان دەربارەی دەروونی منداڵان، جەخت لەسەر ئەوە دەکەن، کە منداڵان لە چەمکی ئابستراکی و لە رستەی ئاڵۆز تێناگەن. منداڵان لە وشەی سـووک ئاسانی مانـا زانـراو و رسـتەی کـورت و سادە تێـدەگـەن و وەریـان دەگـرن.


كورتە تویژینەوە : ڕێكەوتنامەكەی (هەرێم و بەغدا و ئەمریكا) لەگەل ڕێكەوتنامەكەی (رۆژئاڤاو ئەمریكا ) – Standard Kurd\nلەلایەن ستاندار Posted on حوزه‌یران 19, 2017 560 جار بینراوە 0 سەرنج\nكورتە تویژینەوە : ڕێكەوتنامەكەی (هەرێم و بەغدا و ئەمریكا) لەگەڵ ڕێككەوتنامەكەی (رۆژئاڤا و ئەمریكا )\nبەشی توێژینەوەی دەزگای ستاندەر\nلە ئەنجامی ڕووبەڕوو بوونەوەی داعش ئاستی دیپلۆماسیەتی سەرانسەری كوردستان بەرزبوویەوە، دوو ڕێككەوتنامەی گرنگ مۆر كراوە لەگەل ئەمریكا، یەكیان لە نێوان هەرێم بوو لە (22/7/2016) پێكهاتبوو لە (8) مادە، دووەمیان لای رۆژئاڤا لە رۆژی 17ی حوزەیرانی 2017 بلاوكرایتەوە (ئیمە لە خەبەر 24 وەرمان گرتوە). ئەرێنی ونەرێنی لەهەردوو لاهەیە هاوبەشەكەیان ئەوەیە كە ئیش بەكورد دەكریت ،یەكەمیان بۆ موسل دوەمیان بۆ ڕەقە .\nئەوەی خوارەوە كورتە توێژینەوەیەكی سەرەتاییە تیایدا بەراوردێكی ستراتیجی لە نێوان هەردوو ڕێكەوتنەكە كراوە لەسەر بنچینەی (ئاسایشی نەتەوەیی)كوردستان :\n1- ریكەوتنەكەی هەرێم پاراستنی سەروەری خاكی كوردستان نەپاریزراوە بەرامبەر هیزەكانی حكومەتی عیراقی وحەشدی شەعبی (مادەی 1 و 2) ، هەرچی لە ڕێكەوتنەكەی رۆژئاڤاو ئەمریكا بوار نەدراوە سەروەری كوردستان كراوە بێت بۆ دیمەشق و هەم بۆ ئۆپۆزیسۆنیش (مادەی 2 و 3) .\n2- ریكەوتنی هەریم مەرجی ئەوەی بەسەر سەپێنراوە كە هاریكاری تەواو لەگەل عیراق وسوپاكەی بكات (مادە 3) ،لای رۆژئاڤا هاریكاری تەواو لەگەل ئەمریكایە نەك دیمەشق (مادەكانی 1 و4) .\n3- حكومەتی عیراق دەتوانێ خاكی كوردستان بەكاربهێنێ (مادەی 4) ، سوریا ناتوانێ خاكی كوردستانی رۆژئاڤا بەكاربھێنی (مادەی 5) .\n4- بەكارهێنانی خاكی كوردستان (هەتا لەلایەن هاوپەیمانانیشەوە )دەبێت بە رەزامەندی عیراق بێت (مادەی 5) ، لەڕێكەوتنی رۆژئاڤا سوریا لەهاوكیشەكە هەرنیە .\n5- لە ریكەوتنی هەریم بەلێنی داوە كەلەدوای پرۆسەكە هیزەكانی پیشمەرگە دەگەڕێتەوە شوێنی خۆی (مادە 6) ، لای رۆژئاڤا ناگەڕیتەوە بەلكو دەبێتە بەشێك لە كیانی كوردی كە لێی دروست دەكرێت (مادەی 7) .\n6- ڕێكەوتنامەكەی هەریم بۆماوەیەكی كورتە لەگەل تەواو بوونی پرۆسەكە تەواو دەبێت (مادەی 7) ، هەرچی ڕێكەوتنامەی رۆژئاڤایە هەمیشەییە و لەچوارچێوەی هاوپەیمانی و شریكی دژە تیرۆر(مادەی 1 و 4) .\n7- لە ڕێكەوتنامەی هەریم لەلایەن سەركردایەتی كوردەوە داوای 415 ملیۆن دۆلار كرابوو لەبەرامبەر بەشداری هیزی پیشمەرگە لە رزگاری موسل(مادەی7) ڕێكەوتنەكە زۆر لاواز دەكا ، ئەوەی ڕۆژئاڤا داوای دروست كردنی كیانی كوردی و هاوپەیمانی و شریكی دەكا –نەك پارەو دۆلار(مادەكانی 1 و4 و7) .\n8- لەلای هەریم بەناچاری قایل بوە كە چاكسازی لەو وەزارەتە بۆ بكەن (مادەی 8)، كەچی لە رۆژئاڤا بۆ گەشەو بەردەوامیە (مادەی 3) .\n9- به‌گوێره‌ی رونكردنه‌وه‌ی وه‌زاره‌تی به‌رگری عێراق ئه‌وه‌ی له‌نێوان هه‌رێم و به‌غدا و ئه‌مریكا واژوو كرا رێكه‌وتن نیه ،به‌ڵكو به‌ڵگه‌نامه‌ی لێكتێگه‌یشتنه (وه‌سیقه ته‌فاهوم) ، وه‌ك ئه‌وه‌ی له‌نێوا ئه‌مریكا و رۆژئاڤا واژووكرا ناوی ڕێككەوتن هەلدەگری .\nبڵاوکراوەی پێشووسه‌ركوت كردنی ناڕەزایه‌تیه مەدەنیه‌كان له شاری هه‌ولێر\nبڵاوکراوەی نوێتربەهۆی ریفراندۆم دەنگی (پ د ك)بەرز بوویەوەو یەكێتی بەرەو لاوازی\nPosted on ته‌مموز 1, 2018 0 353\nPosted on ته‌مموز 10, 2018 0 1508\nPosted on ته‌مموز 17, 2018 0 211\nPosted on حوزه‌یران 23, 2018 0 837\nیەکێتی زانیاری لەسەر ژماردنەوەی دەنگەکانی کەرکوک ئاشکرادەکات\nPosted on ته‌مموز 4, 2018 ته‌مموز 4, 2018 0 2109


کۆچی دوایی دایکی شەهیدێکی ڕێگای ڕزگاریی کوردستان له شنۆ\nزایینی: ٢٥-٠٢-٢٠١٦ - هەتاوی: ١٣٩٤/١٢/٠٦ - ١٧:٥٤ تاران قه‌باره‌ی فۆنت:\nکوردستان میدیا: دایە "مەنیجە عەزیزی" دایکی شەهید "عومەر فارس" لە شاری شنۆ، لە تەمەنی ٩٠ ساڵێدا ماڵاوایی لە ژیان کرد.\nبەپێی هەواڵی گەیشتوو بە ماڵپەڕی کوردستان میدیا، ڕۆژی چوارشەممە ڕێکەوتی ٥ی ڕەشەمەی ١٣٩٤ی هەتاوی، دایە "مەنیجە عەزیزی" دایکی شەهید عومەر فارس، پێشمەرگەی حیزبی دێوکراتی کوردستانی ئێران، خه ڵکی گوندی "شاوانێ" سەر به شاری شنۆ لە تەمەنی٩١ ساڵیدا کۆچی دوایی کرد.\nشەهید عومەر فارس\nدایه مەنیجە ژنێکی به وره و شۆڕشگێر بوو و شانازی بەوه دەکرد که دایکی شەهیدی حیزبی دێموکراتی کوردستانی ئێرانه.\nتەرمی ناوبراو له نێو ئاپۆرای گەرمی خه ڵکی ناوچەکه و خزم‌وکەس وکاری له زێدی خۆی، شاوانێ به خاک سپێردرا.\nشەهید عومەر فارس ساڵی ١٣٣٢ی هەتاوی، له گوندی شاوانێ سەر به شاری شنۆ لەدایک بوو و شەهید عومەر له شەڕێکی قارەمانانه له گوندی "گورگ ئاوێ" به دیل دەگیر درێ و پاش ئەشکەنجێکی زۆر لە زیندانەکانی ڕێژیمی ئێران‌دا، له ڕێکەوتی ١٨ی خەرمانانی ١٣٦١ی هەتاوی، ئیعدام دەکرێت.\nحیزبی دێموکراتی کوردستانی ئێران پرسه وسەرەخۆشی خۆی له بنەماڵه و خزم‌وکەس وکاری دایه مەنیجە دەکات و خۆی بە شەریکی خەمیان دەزانێت.


ئەمریکا لە بودجەی ساڵی ٢٠٢٠ بڕی ٥٠٠ ملیۆ دۆلار بۆ هێزەکانی سوریای دیموکرات تەرخان دەکات – Standard Kurd\nئەمریکا لە بودجەی ساڵی ٢٠٢٠ بڕی ٥٠٠ ملیۆ دۆلار بۆ هێزەکانی سوریای دیموکرات تەرخان دەکات\nلەلایەن ستاندار Posted on ئازار 15, 2019 543 جار بینراوە 0 سەرنج\nبەپێی ڕاپۆرتێکی ماڵپەڕی ساوت فڕانت کە هاوکات ماڵپەڕێکە چالاکیەکانی لە بواری سەربازیدا بڵاو دەکاتەوە ، وەزارەتی دەرەوەی ئەمریکا (پێنتاگۆن) لە بودجەی گاشتی ٢٠٢٠ دا بڕی ٥٠٠ ملیۆن دۆلار بۆ هێزەکانی سوریای دیموکرات تەرخان دەکات .\nهاوکات نووسیویەتی ” ئەمریکا ئەم هەوڵەی لە کاتێکدایە کە هێزەکانی سوریای دیموکرات بە باشترین هاوپەیمان دادەنێت لە ناوچەکە و با تایبەتیش سوریا”.\nلە ڕاپۆرتەکەدا هاتووە ” ئەمریکا لە ئێستادا زیاتر جەخت لەسەر پاراستنی کوردەکان دەکاتەوە لە باکووری سوریا بەو پێیەی کە لە ئێستادا تورکیا هەڕەشە لە ڕۆژئاوا و باکووری سوریا دەکات”.\nبڵاوکراوەی پێشوونوێرین زانیاری لەبارەی بەردەوامی ناردنی مووچە لە بەغداوە\nبڵاوکراوەی نوێترکۆبونەوە نهێنیەکەی کۆسرەت رەسوڵ و مەسعود بارزانی ئاشکرا دەبێت


حاتم مەنبەری: تورکیا و ئێران بە پلانەوە کار دەکەن بەڵام ئەمەریکا و روسیا بە تاکتیک\nی مانگی سێ ٠٩, ٢٠١٦\nبێجگە لە هاوڵاتیانی سوری کە بە گشتی باجی ئەم شەڕە ناوخۆ – ناوچەییەی سوریا دەدەن، بە شێکی زۆری ئەو باجەش بەری کوردی رۆژئاوا کەوتووە.\nوەکو میدیاکان باس دەکەن ئەمەریکا بە لای کەم بە ئاشکرا لەگەڵ سیستمی فیدرالیزمدا نییە لە سوریا " ئەگەر لە پشتی پەردەوە هەڵویستێکی تری هەبوبێت" و لەگەڵ یەکپارچەگی خاکی سوریادایە. ئاخۆ شیانی هەیە کورد لە ژێر هەر هەڵوێست و فیشارێکدا پاشکەز لە داخوازیەکانی بکات وە یاخود ئەو ئامانجانەی کە لە پێناویدا قوربانی دەدات؟\nحاتم مەنبەری لێکۆڵەر و چاودێری کاروباری رامیاری لە هەڤپەیڤینێکدا لەگەڵ بەشی کوردی دەنگی ئەمەریکا دەڵێت" بە کردەوە ئێستا مەوقعیەتێک بۆ کورد لە رۆژئاوا و لە چوارچێوەی جوگرافیای سوریادا هاتوەتە ئاراوە کە بە راستی بەرینترە لە فیدراڵیەک کە هەمیشە لە ناوچەی ئێمەدا باسی لێ دەکەن وەک ئەوەی کە ناوەندێک هەبێت و دەسەڵاتەکەی بەسەر چەند ناوچەیەکی جیاوازدا دابەش کرابێت، بەو شێوەی لە باشوری کوردستان و عێراقدا هەیە.\nکاک حاتم هەر وەها دەڵێت" بەڵام ئەوەی کە ئەمریکا لە گەڵ دابەشبوونی خاکی سوریا و فیدراڵیەت دا نییە، ئەکرێ پێش هەموو شتێک وەڵامدانەوە بێت بەو بارودۆخەی لە ناوچەکەدا هەیە، بە تاێبەت لە ژێر فیشاری هەڕەشەی تورکیادا کە بە جۆرێک یەکێک لە هاوپەیمانانی ئەمەریکاشە".\nکاک حاتم دەشڵێت" بە براوی من نە بەرگریکردنی روسیا لە فیدرالیزمی سوریا راستەو لە کانگاێ دڵەوە دێت وە نە دژایەتیکردنی ئەمەریکا، هەر کامیان ئەم شتە لەبەر بارودۆخێکدا دەیلێن کە روسیا زۆرتر بۆ قەلزکردنی تورکیا فیدراڵی بە کار دەبات تا ئەوەی بڕوای بە مافی خەڵکانی ناو سوریا و بە تاێبەتی کورد، وە ئەمەریکاش زۆرتر بۆ ڕاگرتنی دڵی تورکیا قسە دەکات تا ئەوەی بە جدی دژی فیدرالیزم بێت، لەبەر ئەوەی خودی ئەمەریکا و روسیا وڵاتی فیدراڵن لەبەر ئەوەی باش دەزانن قازانجی فیدرالیزم زۆر زۆرترە تاکو سیستمی دیکتاتۆری".\nکاک حاتم لە درێژەی قسەکانیدا دەڵێت" تورکیا و ئێران سەبارەت بە کێشەی کورد بە پلانەوە کار دەکەن بەڵام ئەمەریکا روسیا بە تاکتیک کار دەکەن".


چۆنییەتی بەکارهێنانی تایبەتمەندی Night Sight و 960fps Slow Motion لە مۆبایلی Mi 8 – کەی ئای تی ئێن\nچۆنییەتی بەکارهێنانی تایبەتمەندی Night Sight و 960fps Slow Motion لە مۆبایلی Mi 8\nلە نوێترین وەشانیدا بۆ مۆبایلی می ٨، شاومی دوو تایبەتمەندی نایابی بۆ مۆبایلەکە بەردەست کردن، ئەوانیش بریتین لە Night Sight و 960fps Slow Motion. لەم بابەتەدا بە پوختی ئاماژە بەو دوو تایبەتمەندییە و بەکارهێنانیان دەکەم.\nبێگومان هەریەک لەو دوو تایبەتمەندییە بۆ کامێرای مۆبایلەکە زیادکراون. بۆیە لەگەڵ نوێکردنەوەی مۆبایلەکەت پێویستە ئەپی کامێرا بپشکنیت و لەوێ دەیاندۆزیتەوە.\nتایبەتمەندی Night Sight کە کاری گرتنی وێنەی ڕووناکترە لە دۆخی تاریکدا، ڕاستەوخۆ لە ناو ئەپی کامێرا لە ناو دۆخەکانی ئەپەکە بوونی هەیە. ئەم دۆخە هەڵدەستێت بە گرتنی چەند وێنەیەک لەسەر یەک و پاشان کۆکردنەوەیان لە یەک وێنەدا و پێشکەشکردنی ئەنجامێکی باشترە لە تاریکیدا؛ وێنەیەکی ڕووناکتر لە چاو بەشی ئاسایی کامێراکە.\nهەرچی تایبەتمەندی دووەمە بۆ تۆمارکردنی ڤیدیۆیی هێواشە بە ٩٦٠ وێنە لە چرکەیەکدا، کە بە ڕاستی زۆر هێواش و نایابە و چێژێکی تر بە ڤیدیۆیی هێواش دەبەخشێت. بۆ بەکارهێنانی ئەم دۆخە پێویستە بچیتە سەر بەشی Slow Motion پاشان لەوێ لەسەرەوە بە پەنجە بیکە بە 960fps، ئیتر بەم شێوەیە توانای تۆمارکردنت دەبێت بەو ئاستی هێواشییە.\nتاگەکان How-to Mi8


Diplomatic Magazine | قسەیەک بۆ وتن لەساڵیادی کۆمەڵەی ڕەنجدەرانی کوردستاندا\nسەخت و دژواری خەباتی کۆمەڵە وایکردبو زۆر کەسی نیشتیمان پەروەر، ئامادەی خۆ ڕێکخستن نەبن لە ناویدا، لە بەرانبەردا، بە ڕەخنە، یان بە تۆمەت، بەهانە بۆ بەشدارینەکردن بهێننەوە .\nزۆریتریش بەشدار بون و بەرگەی ئەو فیداکارییەیان نەدەگرت و لە کۆڵدانیاندا، دیسان بە ڕەخنە یان بە تۆمەت هەڵبەستن، بەهانەیان بۆ خۆیان و خەڵک دەهێنایەوە .\nزۆریتریش جیاوازی بیرکردنەوە، ڕەفتار، شێوازی کارکردن و سەرکردایەتیکردنیان لەگەڵ کۆمەڵە هەبو، دیسان بە تۆمەت و ڕەخنە، بەهانەیان بۆ بەردەوام نەبون یان جیابونەوەی خۆیان ئەهێنایەوە .\nئەمانە و وێڕای هێرشی هەمەلایەنەی دەسەڵاتدارانی عێراق، بە هەمو جۆرەکانی شەڕی دوژمنکارانە، کە سڵی لە بەکار هێنانی هیچ پێوەرێکی نا ئینسانی و نا ئەخلاقی و نایاسایی نەدەکردەوە .\nئەوەی مایەی سەرنج و خوێندنەوەیە، ژمارەی شەهیدەکانی لە ژمارەی ئەندامەکانی زیاتر بون\nئەوەی مایەی سەرنج و خوێندنەوەیە، ژمارەی شەهیدەکانی زیندان و شاخ و شاری کۆمەڵەیە کە ئەم ژمارەیە ئاشکرایە و داتایەکی تا ڕادەیەک دروستی هەیە، لە هەمو وێستگەکانی خەباتی کۆمەڵەدا و لە هەمو ئۆرگانەکانیدا، ژمارەی شەهیدەکانی لە ژمارەی ئەندامەکانی زیاتر بون.\nلە مەکتەبی سیاسی یەوە بۆ کۆمیتەی سەرکردایەتی هەتا بە شانە و پۆلێکی ڕێکخستن دەگات، بەراورد بە زیندوەکانی، شەهیدەکانی زیاتر بون، ئەمە جگە لەو هاوڵاتیانەی بەهۆی خزمایەتی یان بەهۆی ناڕاستەوخۆ لەو کاروانی خەبات و بەرگرییەدا تیا چون . کە دە هێندەی ژمارەی ئەندامەکانی کۆمەڵە بون .\nڕاستیەکیتر هەیە، کە من هیچ لێکۆڵینەوەیەکم لەسەر نەبینیوە و نەخوێندۆتەوە ، ئەوەش دەور و کاریگەری کۆمەڵەیە لەسەر کەلتور و زمان و ئەدەب و ئەخلاقی سیاسی کۆمەڵی کوردەواری، کە زەحمەتە ئێستا بڕوا بە کەسێک بهێنی بڵێی هاوڕێی کۆمەڵە لەسەر ئەوەی تەرمی هاوڕێیەکی شەهیدیان دەست دوژمن نەکەوێ ئامادەی بەخشینی چەند ڕۆحێکیتری خۆیان بون .\nخۆشبەختانە نامەکانی زیندانی هاوڕێکانیان پارێزراوە و شایەتی زۆر لەو گیانفیداییەن، ڕاستە هەندێ کەس بیرەوەری خۆیان نوسیوە و ئاماژەیان بەو گیانی قوربانیدانە داوە، بەڵام لە بارەی ئەو تەقینەوە ڕۆشنبیری و کەلتورییەی تەمەنی کۆمەڵەوە هیچ نەنوسراوە .\nگەر حکومەتی ئێستای عێراق نیو ئەوەندە هەوڵی کڕینی ئەو ویژدانانەی سەرکردە و ئەندامی حیزبەکانی ئێستای کوردستان بدات چەندیان کەرەستەی خۆ فرۆشتن و خاک فرۆشتن و هاوڕێ و هەڵوێست فرۆشتنن ؟ وەڵام با لای ئێوە بێت .\nبە دڵنیاییەوە، رژێمی بەعسی عێراقی بە هەمو هێز و دەسەڵات و پارەی خۆی لە هەوڵی کڕینی ویژدانی ئەندامەکانی کۆمەڵەدا بو، گەر بە گریمانە پرسیارەکە بە جۆرێکیتر بکەین :\nسەبارەت بە وەڵامی یەکەم، نەخێر مەسولەکانی ێێستا تاک و تەرا نەبێت ئەندامی کۆمەڵە نەبون و لە کۆمەڵە نەبون، زۆریان لەو پۆلێنبەندیە بون کە سەرەتای ئەم نوسینە ڕونمکردۆتەوە کە بە ڕەخنە و تۆمەت بەهانەیان بۆ بەشدارینەکردن و ساردبونەوەی خۆیان ئەهێنایەوە، ئەو تاک و تەرایەش هەرگیز کادر یان خاوەن ڕا و بۆچونی خۆیان نەبون، سەبارەت بە فایلدارەکانیش ڕاستیەکی مێژویی هەیە کە لە دوای ڕاپەڕین، دەرفەتێ بۆ لێکۆڵینەوە لەو فایلانەی دەسکەوتبو ڕەخسا، ئەوەی لە کۆمەڵەدا و خیانەتیکردبو، دەیان بون، بەر سزای قورس کەوتن، کەمێکیان بە تەدەخولی ئەوسای خاوەن بڕیارەکانی یەکێتی ڕزگاریان بو، نەوشیروان مستەفا لە کۆنگرەی یەکی ( ی ن ک )دا، ئەم مەسەلەیەی بە ئامادەبوان ڕاگەیاند و بەرپرسیارییەتیەکەی خستە ئەستۆی خۆی .\nسەبارەت بە وەجبەی دوەمی فایلدارەکان، کە دوای ڕوخاندنی بەعس و لە بەغدا ، ئاشکرا بون، هیچ لێکۆڵینەوە نەکرا و گومانلێکراوان کە لە کۆمەڵە بون بە پەنجەی دەستێک دەژمێردران و بە بڕیاری پلنیۆم بەخشران .\nدواجار و پێش مەرگی کاک نەوشیروان لە چەندین بۆنەدا، پەشیمانی لە حەلکردنی کۆمەڵە دەرئەبڕی، بەڵام وەک فیشەکێکی تەقێندراو گەڕانەوەی نەبو، هەندێکیش ئەڵێن باش بو کۆمەڵە بە جوانی نێژرا ، پەشیمانی کاک نەوشیروان و خۆزگەی بۆ حەلنەکردنی کۆمەڵە، وەک ئەوخۆزگەیە بو لە دوای مەرگی خۆی وتمان خۆزگە لەگەڵ ناشتنی کاک نەوشیرواندا، بزوتنەوەی گۆڕانیشمان بناشتایە .


میوانی سەرهێڵ: ٩٨\nمیوانی ئەمڕۆ: ٧٥٩٦\nمیوانی هەفتە: ٧٥٩٦\nكۆی گشتی سەردان لە بەرواری ٢٠١٠/١٥/٥: ١٥٤٠٠٧٣٠\nرێزو سلاڤ هەمی کارمەندێن سایتێ بەهەشت\nتا بڵێى سایتێكى زۆر باشەو بە سوودە،من خۆم زۆر زۆر كەڵكم لەم سایتە وەرگرتوە،خوا جەزاى بەخێرتان بداتەوە.\nدەستان خۆش خواى گەورە سەركەوتوتان بكات.\nبەڕاستى زۆر جوانە دەستان خۆش بێت هیوادارم باشتریش بێ\nدەستان خۆش بێـت سەركەوتوبن\nدەستان خۆش بێت خوا جەزاتان بداتەوە\nدەستان خۆش بێت دیزاینێكى جوانە و پێشكەوتووە إن شاء الله پێشتر ئەكەون لە ئایندەدا\nسڵاوى خوا لە كارمەندانى سایتى بەهەشت بێت بەڕاستى سایتێكى زۆر سود بەخشە داواكرم كتێبی زیاتر بڵاوبكەنەوە\nدیزاینێكى زۆر سادە و ڕێك و پێكە هەمووكەسێك ئەتوانێ بەئاسانى بەكارى بهێنێ و لێى تێبگا،هیوادارم ئێوە چڕ و پڕى وڕاددەى گرنگى بابەتەكانانتان لا گرنگ بێت نەك شێوەى جوانى دیزاین،خەڵك جوانى ناوێ بەڵكو ئەیەوێ خۆى و ناخى جوانتر و ڕاستتر بكاتەوە هەنگاوێك زیاتر لە خوا نزیك ببنەوە،ئێوە كارێكى پیرۆزتان كردووە بە دانانى ئەم سایتە چونكە مەبەستەكەتان پیرۆزە،بۆیە هەر دیزاینێكى سادە بتوانێ مەبەستى ئێ،ە بخاتە ڕوو ئەوەندە بەسەبۆ ئێوە،تەنها زیاتر و زۆرتر بەهاوارى خەڵك وەرن و زیاتر یارمەتیان بدەن،چونكە ژیان كورتە و ناگەڕێتەوە وابكەن خەڵك بە ڕووڕەشى نەگەڕێتەوە لاى خواى گەورە.\nmuhammad naharo omar\nكاكە دەستان خۆش بێت بەڕاستى جێگەى دەست خۆشى یه\nزۆر سوپاستان دەكەین و دەستخۆشیەكى گەرمتان لێ دەكەین وە هیواى سەركەوتنتان بۆ دەخوازین\nدەستان خۆش و خواى گەورە جەزاى خێرتان بداتەوە زۆرجوانە و سەركەوتوبن بۆ بەرز ڕاگرتنى پەیامى پیرۆزى ئیسلام بۆ سەرفرازى مرۆڤایەتى\nسلاوى خواتان لێبێت ده ستان خۆش بێت إن شاء الله سه ربه رزوو سه ركه وتوبن هیوادارم كه هه وڵبدرێت كه دیزاینى ماڵبه ڕه كه مان به ئاسانترینو جوانترین شێوه ى هه بێت بۆ ئه وه ى ئەگەر هه ر كه سێكیش نه ش زانێت كار به باشى بكات له ئینته رنێت تابتوانێت سودمه ندبێت إن شاء الله سه ركه وتووبن...امین.\nبەناوى خواى بەخشندە\nهیواى سەركەوتنان بۆ دەخوازم هیوادارم هەر پێشكەوتوبن لەكارەكانتان\nدەستخۆشیتان لێدەکەم دیزاینی ئەم جارەمان زۆر جوانە\nهیوای بەردەوامیتان بۆ دەخوازم...\nزۆر جوانە دەستتان خۆش بیت خوا جەزاى خێرتان باتەوە\nدەستتان خۆش بێت بۆ ئەم دیزاینە نوێ یە خوا حەزای بە خێرتان بداتەوە، بەڵام پێشنیارم ئەوە كە ئێوە سایتەكەتان ناوی بەهەشتە بۆیە پێویستە ڕەنگی سەرەكی ڕەنگی سەوزبێت و هەروەها بانەری سایتەكە تاڕادەیەك گوزارشت لە بەهەشت بكات.\nدەست خۆشیتان لێ دەكەم هیوادارم هەر بەردەوام بن لەكارە چاكەكانتان و لەبڵاوكردنەوەى كارى چاكە بەردەوام بن داواكارم كە خوداى گەورە ڕۆژیتان قبوڵ بكات و جەزاى خێرتان بداتەوە.\nبە ناوی خوای گە ورە دەستان خۆش بێت بە راستی مالپە رێکی زۆر بە سودە هیوادارم سە رکە وتوو بن خوای گە ورە پاداشتان بداتە وە امین\nالسلام عليكم دەستان خۆش بێت ماڵپەرێكی بەسودتان هەيە بۆ موسوڵمانان بەڵام برادەران ئەم ماڵ پەرەی ئێوە دەتوانن جوانتری بكەن بە دانانی بەشێكی (ئەذكار) بۆ موسوڵمانان زۆر بەسودە سوپاستان دەكەين ئەگەر بەشێكی تايبەت بە زيكرە كانەوە بكەنەوە بۆ ئێمە بەراستی سودێكی زۆری هە يە و خێريكی زۆريشتان دەست دەكەوێت لەرێگەی ئەم بەشەوە.\n[وعلیكم السلام:بەرِێزم بەشى زیكرەكانمان داناوە دەتوانى لەم لینكى خوارەوە سەردانى بكەى]\nدیزاینێكی زۆر باشە و ئاسان لۆد دەبێ و دەخوێندرێتەوە، خوا نمونەتان زیاد بكات\nسلام و علیکم برای بە رێزم دیزاینی سایتەکەتان بەدلم نیە هیوا دارم باشتری بکەن خوای گەورە پاداشتی خێرتان بداتەوە\nزۆرزۆرجوانه ده ستان خۆش سه ركه وتوبن\nسلاوی خواتان لی بیت دەست خۆشیتان لی دەكەم خوا خیرتان بنووسی\nپیشنیاریكم هەیە ئەگەر لە داتان گران نەبیت ؟ یان ئەوە من ئەو شتە نازانم لە كوی هەیە ؟\nبەراستی پرسیاری زۆر باش كراوە وەلامی جوانتر دراوەتەوە من پیم خۆشە هەمووی بخوینمەوە بەلام بۆم ناكری بەردەوام لە نیت بم بۆیە پیم باشە وەك كتابیك لی بكریت لە بازار بیكرین یان ئەوەتا لیرە هەر لەم سایتە جوانە وەك PDF بكریت بتوانم لەلای خۆم دایگرم. بە هیوام پیشنیاریكی باشم كردبیت وە بە هیوای وەلامدانەوەتانم ئەگەر بۆتان كرا بۆ ئەوەی ئەم پرسیارانەم دەست كەوی.\nخوا خیرتان بنووسی\nبراى بەرِێزم دەتوانى سیدى سایتى بەهەشت بەدەست بهێنى و بە بێ بوونى هێڵى ئینتەرنیت سەیرى هەموو بەشەكان بكەیت.بۆ زانیارى زیاتر پەیوەندى بكه  بە 07701517378 وە إن شاء الله لەبەرنامەشدا هەی كە هەموو پرسیارەكان بكەین بە كتێبێك]\nده ست خوشى له هه موو كارمندانى ئه م سا يته ده كم به راستى ديزاينيكى زورجوانه وه هيوادارم له ئا ينده دا شتى به سودو جوا ترى تيدا بيت.\nمن زۆر بەدڵمە چونکە زۆر سادەو دیارە هەمو بابەتەکان ڕون و ئاشکرایە\nدەستان خۆش بێت زۆرجوانە هەرسەركەوتوبن.\nبەڕاستى زۆر جوانە دەستان خۆش،خواى گەورە یارمەتیتان بدات.والسلام علیكم\nکاتی دروستبوونی ئەم لاپەڕەیە: ٠.٠٤٧٧ چرکە


كتێبى شه‌ڕه‌كه‌ى ته‌رِواده كتێبێكى تیۆدۆر کالیفاتیدێس ى يۆنانييه، ئه‌و به‌گێڕانه‌وه نه‌رموو تايبه‌تمه‌نده‌كه‌ى خۆى به‌ناوبانگه.. رۆمانى زۆرى ده‌رباره‌ى يۆنان و بيركردن و غه‌ريبى هه‌يه، دلاوه‌ر قه‌ره‌داخى به‌شێك له ڕۆمانه‌كانى كردووه به كوردى .. ئه‌م ڕۆمانه‌ش ( شه‌ره‌كه‌ى ته‌رواده) هه‌وڵێكى ترى وه‌رگێڕانى به‌رهه‌مه‌كانى ترى ئه‌وه بۆ زمانى كوردى له‌لايه‌ن وه‌رگێره‌وه.. ئه‌م رۆمانه به‌وه‌رگێڕانى دلاوه‌ر قه‌ره‌داخى وابڕياره له‌لايه‌ن كتێبخانه‌ى نێرگز بووکستۆریه‌وه چاپ و بڵاوبكرێته‌وه.\nلەم ڤێرژنەی »تیۆدۆر کالیفاتیدێس»، ڕۆماننووس و شاعیری سوێدی بە ڕەچەڵەک یۆنانیدا بۆ ئەلیادە، ئەم ئەفسانە کلاسیکییە هەم ئەو خوێنەرە کەمەندکێش دەکا کە هەرگیز ناوی »هۆمیرۆس» ی نەبیستووە و هەم خوێنەرێکیش کە ئاشنایەتییەکی فرەی لەگەڵ مێژووی دێریندا هەیە.\nكاليفاتيدێس ده‌رباره‌ى كتێبه‌كه‌ى ده‌نووسێت:\nهەر لەوکاتەوەی قوتابی ئامادەیی بووم، ئەلیادە خەیاڵ و سەرسامیی هەژاندووم. لە چاوی منەوە ئەلیادە بەهێزترین شیعری دژەجەنگە کە نووسرابێ. مەخابن خەڵکێکی زۆر زۆر هەن بۆیان زەحمەتە بیخوێننەوە. هەڵەکە لە وەرگێڕانەکاندا نییە، بەڵکو هەڵەکە ئەوەیە سەردەمەکەمان هاندەری خوێندنەوەی نییە، داخوازی ئەو خوێندنەوە خوازڵۆکە نییە کە ئەلیادە فەرموومان بۆی دەکا.\nساڵانێکی زۆر بیرم لەوە دەکردەوە شتێک لەمبارەیەوە بکەم. ئەمە ئەوەیە کە هەوڵم داوە بیکەم. چما ئەمەی کردوومە سووکایەتی کردنە بە پیرۆز؟ ڕەنگە. لاسایی کردنەوە و تێپەڕاندنییەتی؟ نەخێر. من هەر هیچ خواستی ئەوەم نەبووە جێگەی هۆمیرۆس بگرمەوە.\nئەز تەنێ حەزم کردووە خەڵکێکی زۆر هۆمیرۆس بناسن.\nبا خوێنەر خۆی داوەری بکا ئاخۆ هەوڵەکەم سەرکەوتوو بووە یان نا.\nدوو کەس بە سەرنجی بنەڕەتی و ورد یارمەتییان داوم. هاوڕێ و هاوکارم ئێرنست بریونەر و ئیدا ئۆستینبێری، یاریدەدەری پرۆفیسۆر لە کولتوور و ژیانی کۆمەڵایەتی ئانتیک.\nسوپاسێکی گەورە و گەرم بۆ هەردووکیان.\n٢١ ی ئۆگۆستی ٢٠١٧\nپەیامی ڕۆژی جیهانیی شانۆ بۆ ساڵی ٢٠٢٠\nوێنەی جیهان لەسەردەمی کۆرۆنادا\nدەقی پەیامی باڵندە بۆ ڕۆژی جیهانیی شیعر\nڤایرۆس – ئێمەی مەست *


ئاماری ترسێنەری شەش مانگی ئەمساڵی ماددەی هۆشبەر بڵاوکرانەوە\n494 جار بینراوە 26/6/2019 04:28 PM\nسەرپەرشتیاری هەڵمەتی بەرەنگاربوونەوەی ماددە هۆشبەرەکان بە هاوبەشی لەگەڵ بەڕێوەبەرایەتی بەرەنگاربوونەوەی ماددە هۆشبەرەكان لە ئاسایشی سلێمانی، داتای شەش مانگی ئەمساڵیان ڕاگەیاند.\nهاوکار ڕەفیق، سەرپەرشتیاری هەڵمەتی بەرەنگاربوونەوەی ماددە هۆشبەرەکان لە ماوەی شەش مانگدا لە کۆنگرەیەکی ڕژنامەوانیدا ڕایگەیاند " ساڵانە بەکارهێنان و بازرگانیکردن بە ماددەی هۆشبەرەوە لە هيڵکشاندایە، تەنیا لە بازگەی بانی مەقان ١٠ ڕۆژ لەمەوبەر نزیکەی ٥٠ کیلۆ ماددەی هۆشبەر دەستی بەسەردا گیراوە"\nئاماژەی بۆ ئەوەشکرد" مامەڵەکردن بە حەپی ترامادۆڵ و هاوشێوەیەکانی لە هەڵکشاندایە تەنیا لە یەک ئۆپەراسێۆندا لە چوارەمڕۆژی جەژندا، لە بازگەی بانی مەقان ٧ ملیۆن حەپ و دەرزی بێهۆشکەر لە مەشایەیەکدا دەستی بەسەردا گیرا"\nئەوەشی روونکردەوە" ئەمڕۆ لە نوسینگەی پەرلەمان کۆبونەتەوە بۆ ئەوەی پرۆژە یاسای ژمارە ٥٠ی ساڵی ٢٠١٧ی پەرلەمانی عێراق تایبەت بە ماددەی هۆشبەر، لە پەرلەمانی کوردستان کاریپێبکرێت و نافز بکرێت، چونکە یاسایی ژمارە ٦٨ی ساڵی ١٩٦٥ وەک پێوست ناتوانێ مامەڵە لەگەڵ ماددەی هۆشبەر بکات"\nهەروەها جەلال ئەمین بەگ ئاماری كار و چالاكییەكانی تایبەت بە هێزەكانیان راگەیاند و گوتی: "لە میانی شەش مانگی یەكەمی ئەمساڵدا ئەو كەسانەی لەسەر بازرگانیكردن و بەكارهێنانی ماددە هۆشبەرەكان گیراون گەیشتووەتە 160 كەس، بەداخەوە لەنێو گیراوەكاندا ژنان و منداڵانی خوار تەمەن 18 ساڵان هەیە كە بازرگانی و بەكارهێنەرن".\nجەلال ئەمین بەگ گوتی: "ئامارەكان جێگای نیگەرانین كە لە شەش مانگی یەكەمی ئەمساڵدا تۆماركراون، ئەوەش بەراورد بە ساڵی رابردوو كە 240 كەس بووە زیاتر بووە و تا شەش مانگی داهاتوو ژمارەكە بەرزتر دەبێتەوە".\nبەرپرسەكەی ئاسایش ئەوەشی گوت "وەك ئاسایشی سلێمانی هەست دەكەین ئەو ماددە هۆشبەرانە بە پلان هێنرابن و لە شارەكانی هەرێم بڵاو بكرێنەوە، مەترسی ئەوەشمان هەیە ناوچەكەمان ببێتە ترانزێت و ماددە هۆشبەرەكان بەسەرمان تێپەڕێنرێت، وەك ئەوەی لەماوەی رابردوودا چەندین ماددەی جۆراوجۆرمان گرت كە هەوڵی گەیاندنیان بە ئەورووپا دەدرا".


چۆن بتوانم بابه‌ت دابنێم له ماڵپه‌ڕ ؟ پێویستیم به فكره‌یه‌كه ؟ (په‌ڕه 1) - وێب داڕشتن - مەکۆکانی وێبچن\nچۆن بتوانم بابه‌ت دابنێم له ماڵپه‌ڕ ؟ پێویستیم به فكره‌یه‌كه ؟\nمەکۆکانی وێبچن » وێب داڕشتن » چۆن بتوانم بابه‌ت دابنێم له ماڵپه‌ڕ ؟ پێویستیم به فكره‌یه‌كه ؟\nبابه‌ت: چۆن بتوانم بابه‌ت دابنێم له ماڵپه‌ڕ ؟ پێویستیم به فكره‌یه‌كه ؟\nوه‌ڵام: چۆن بتوانم بابه‌ت دابنێم له ماڵپه‌ڕ ؟ پێویستیم به فكره‌یه‌كه ؟\nئەو پرسیارەت زۆر دووبارە کراوەتە لە مەکۆکان، سەیری ئەم بابەتە بکە بە وردی و نموونەی کۆد ڕوونکراوەتەوە،\nئەمەیی تۆ دەیڵێیی کارێکیی زۆریی دەوێت وە پێویستە PHP زۆر بە باشیی بزانیی , چونکە پێویستت بە بەڕێوبەرایەتیی و هتد دەبێط ,وە سکویریتیی و پارێزگاریش لە لایەک ,بەلام دەتوانیی پرۆگرامێک بە کارببەیی وەکوو وۆرد پرێس یان جووملە یانیش کەتنیوس ئەمانە لە روویی سکویریتییەوە باشترن وە هەروەها تۆ سێ زمان ئەزانیت ئەوە بۆ تۆ ئاسانترە\nكاك ئاسۆ سه‌یری ئه‌و بابه‌ته‌م كردووه به‌ڵام باوه‌ڕكه هیچ تێناگه‌م ! نازانم MySQL بۆچی به‌كاردێت ؟؟!!!\nكاك هه‌ڵكه‌وت هیچ شتێك زه‌حمه‌ت نییه ! ته‌نها ڕاهاتنه دوایی خۆت فێر ده‌بیت ! ئه‌و شته‌ی من مه‌به‌ستمه له وۆردپرێس ، جوومله ، كه‌ت نیوس نییه و ده‌مه‌وێت خۆم فێربم !\nMySQL شوێنێکە کە ئەو بابەتانەی دەیانووسیت پاشەکەوت دەبن.\nدیسانەوە، لە ئێرەش MySQL بە وردی ڕوونکراوەتەوە،\nباشه كاك ئاسۆ ، من ئێستا AppServ م دابه‌زاندووه ، ئه‌و به‌رنامه‌یه‌ی MySQL یش داده‌به‌زێنم كێشه نیه ، به‌ڵام كێشه‌كه ئه‌وه‌یه نازانم چۆن به‌كاریان بهێنم هیچ فێركارییه‌ك نییه له‌سه‌ر PHP - MySQL !\nبەڵام ئەگەر ئەو بابەتە بخوێنیتەوە، نووسراوە کە MySQL چییە، چۆن کاری لەگەڵ بکەیت و چ پرۆگرامێک بەکار ببەیت.\nباش سەیری دەکەم سوپاس\nبرام ئه‌گه‌ر به‌گوی برای بچووكی خۆت ئه‌كه‌یت ته‌نها ئه‌م دووبابه‌ته به‌سه بۆ ئێستای تۆ كه بتوانی شتێك له وێب دارشتن تێبگه‌یت فێرببیت ...\nمن ته‌نها له ڕی ئه‌م دوو بابه‌ته فێر بووم ته‌نها پێویسته به وردی بیخوێنیته‌وه چه‌ند جار بیخوێنه‌وه...\nئه‌مه html css\nئه‌مه‌شیان دانانی بابه‌ت php\nباشە زۆر سوپاس برا گیان سەیریان دەکەم


قوربانى بۆ سەدام دەکرێت و سەدان وێنەی بڵاودەکرێتەوە\nهەواڵ / عێراق :: 13/08/2019 :: 5200 جار بینراوە\nرۆژنامه‌ى "رأی الیوم" ئه‌مڕۆ سێشه‌ممه 13ى ئابى 2019 بڵاویكرده‌وه: له كاتژمێره‌كانى سه‌ره‌تاى جه‌ژنى قوربانى پیرۆزدا له وڵاتى ئوردن زیاتر له "1000" وێنه و ڤیدیۆى سه‌دامى دیكتاتۆرى پێشووى عێراقییان بڵاوكردووەته‌وه.\nبه‌پێى هه‌واڵى رۆژنامه‌كه كه پشتى به توێژینه‌وه‌یه‌ك به‌ستووه، چه‌ند ساڵێكه ئه‌نجام ده‌درێت، ئوردنییه‌كان له هه‌موو جه‌ژنێكى قورباندا پله‌ى یه‌كه‌میان هه‌یه له یادكردنه‌وه‌ى سه‌دام حسێن له به‌ره‌به‌یانى یه‌كه‌مین رۆژى جه‌ژنى قورباندا.\nبه‌پێى توێژینه‌وه‌كه، وێنه و ڤیدیۆى سه‌دام حسێن له‌لاى ئوردنییه‌كان له‌كاتى پیرۆزبایى كردنى جه‌ژندا ده‌ستاوده‌ست ده‌كرێت به‌تایبه‌ت ئه‌و وێنه و ڤیدیۆیانه‌ى سه‌دام تیایدا پێده‌كه‌نێت.\nهه‌روه‌ك به‌پێى توێژینه‌وه‌كه، ڤیدیۆى كاتى له سێداره‌دانى سه‌دام حسێن رێژه‌ى به‌كارهێنان و ده‌ستاوده‌ستكردنى له ناو خه‌ڵكدا 63%ى به‌ده‌ستهێناوه.\nهه‌روه‌ك ڤیدیۆى "سه‌دام پێده‌كه‌نێت" پله‌ى دووه‌مى به‌ده‌ستهێناوه له به‌كارهێنانى و بڵاوكردنه‌وه‌دا، به‌پێى هه‌مان توێژینه‌وه كه رێژه‌كه‌ى 21%، و ئه‌و ڤیدیۆیانه‌ى سه‌دام باسى فه‌له‌ستین و ئیسرائیل ده‌كات پله‌ى سێیه‌مى به‌ده‌ستهێناوه.\nرۆژنامه‌كه ئاماژه بۆئه‌وه ده‌كات: "به‌كارهێنانى وێنه‌ى سه‌دام له جه‌ژنه‌كاندا بۆ ئه‌وه ده‌گه‌ڕێته‌وه كه ناوبراو له یه‌كه‌مین رۆژى جه‌ژنى قورباندا له سێداره دراوه، ئه‌وه‌ش نیشیانده‌رى زیندووى ئه‌و دیكتاتۆره‌یه لاى خه‌ڵكى ئه‌و وڵاته".\nده‌شڵێت: "سه‌ربارى كێشه‌ى ئابوورى ته‌نها له شارى كه‌رك دا سێ هاوڵاتى رایانگه‌یاندووه كه له جیاتى سه‌دام حسێن قوربانیان كردووه، قوربانیكردنى بۆ سه‌دام له‌لاى عێراقییه‌كانى دانیشتووى ئوردن و به‌شێك له ئوردنییه‌كان بووه‌ته نه‌ریتێكى ساڵانه".


<< < دواوتار 23 > >>\n١ نابێت خەساو یان قۆڕ یان کەسێک ئەندامی نێرینەی بڕابێتەوە بێتە ناو کۆمەڵی یەزدان.\n٢ نابێت زۆڵ بێتە ناو کۆمەڵی یەزدانەوە، هەتا نەوەی دەیەم کەسی نایەتە ناو کۆمەڵی یەزدان.\n٣ هەرگیز نابێت عەمۆنی یان مۆئابی بێتە ناو کۆمەڵی یەزدانەوە، هەتا نەوەی دەیەم کەسیان نایەتە ناو کۆمەڵی یەزدانەوە، ٤ چونکە کاتێک ئێوە لە میسر هاتنە دەرەوە، لە ڕێگا بە نان و ئاوەوە پێشوازییان لێ نەکردن، هەروەها لەبەر ئەوەی بەلعامی کوڕی بەعۆری خەڵکی پەتوری میسۆپۆتامیایان* لە دژی ئێوە بەکرێ گرت هەتا نەفرەتتان لێ بکات. ٥ بەڵام یەزدانی پەروەردگارتان نەیویست گوێ لە بەلعام بگرێت، جا لە پێناوی ئێوە یەزدانی پەروەردگارتان نەفرەتەکەی گۆڕی بۆ بەرەکەت، چونکە یەزدانی پەروەردگارتان خۆشی ویستوون. ٦ بە درێژایی ژیانتان هەرگیز داوای ئاشتی و چاکەیان بۆ مەکەن.\n٧ ڕقت لە هیچ ئەدۆمییەک نەبێتەوە، چونکە براتە، ڕقت لە هیچ میسرییەک نەبێتەوە، چونکە لە خاکی ئەو نامۆ بوویت، ٨ ئەو منداڵانەی لەوان لەدایک دەبن لە نەوەی سێیەمەوە دێنە ناو کۆمەڵی یەزدانەوە.\n٩ کاتێک لە دژی دوژمنەکانتان ئۆردوگا دادەمەزرێنن، لە هەموو شتێکی گڵاو خۆتان بەدوور بگرن. ١٠ ئەگەر پیاوێکتان تێدابوو، گڵاو بوو لەبەر ئەوەی بە شەو تۆوی لێ هاتە دەرەوە، ئەوا دەچێتە دەرەوەی ئۆردوگاکە و ناگەڕێتەوە ناو ئۆردوگاکە. ١١ دەمەو ئێوارە بە ئاو خۆی دەشوات و لە ئاوابوونی خۆر دێتەوە ناو ئۆردوگاکە.\n١٢ دەبێت شوێنێکیشتان هەبێت لە دەرەوەی ئۆردوگاکە بۆ پیساییکردن، ١٣ لەگەڵ شتومەکەکەشتان خاکەنازێکتان هەبێت، بۆ ئەوەی چاڵی پێ هەڵبکەنن بۆ پیساییکردن و پاشان پیساییەکەتان داپۆشن. ١٤ لەبەر ئەوەی یەزدانی پەروەردگارتان لەناو ئۆردوگاکەتان هاتوچۆ دەکات بۆ ئەوەی فریاتان بکەوێت و دوژمنەکانتان بەدەستەوە بدات، جا با ئۆردوگاکەتان پیرۆز بێت نەوەک شتێکی پیستان تێدا ببینێت و ڕووتان لێ وەربگێڕێت.\n١٥ ئەگەر کۆیلەیەک پەنای بۆتان هێنا، مەیدەنەوە دەست گەورەکەی، ١٦ لەلای ئێوە نیشتەجێ دەبێت لەنێوتاندا لەو شوێنەی هەڵیدەبژێرێت لە یەکێک لە شارۆچکەکانتان، لە هەرکوێ پێی خۆشە و ستەمی لێ مەکەن.\n١٧ کچانی ئیسرائیل بۆیان نییە ببنە لەشفرۆشی نزرگەکان و کوڕانی ئیسرائیلیش بۆیان نییە هەمان ئەم کارە بکەن* . ١٨ کرێی لەشفرۆشی مەخەنە ناو ماڵی یەزدانی پەروەردگارتان لە نەزرکردن، چونکە ئەم کارە لەلای یەزدانی پەروەردگارتان قێزەونە.\n١٩ قەرز بە سوو بە براکەت مەدە، نە سووی زیو و نە سووی خۆراک و نە سووی هەر شتێک کە بە سوو بە قەرز دەدرێت. ٢٠ دەتوانیت قەرز بە سوو بدەیتە بێگانە، بەڵام قەرز بە سوو مەدە براکەت، بۆ ئەوەی یەزدانی پەروەردگارت بەرەکەتدارت بکات لە هەموو شتێک کە دەستی بۆ دەبەیت لەو خاکەی دەچیتە ناوی هەتا دەستی بەسەردا بگریت.\n٢١ ئەگەر نەزرێکت بۆ یەزدانی پەروەردگارت کرد بەجێهێنانی دوا مەخە، چونکە یەزدانی پەروەردگارت لێت داوا دەکات، جا بەسەرتەوە دەبێتە گوناه. ٢٢ بەڵام ئەگەر نەزرت نەکرد ئەوا گوناه نییە بەسەرتەوە. ٢٣ ئەوەی لە دەمت هاتە دەرەوە بیپارێزە و بیکە، چونکە ئازادانە بە دەمی خۆت نەزرت بۆ یەزدانی پەروەردگارت کرد.\n٢٤ ئەگەر چوویتە ناو ڕەزەمێوی دراوسێکەت پڕ بە حەزی دڵت ترێ بخۆ هەتا تێر دەبیت، بەڵام هیچ مەکە ناو توورەکەکەتەوە. ٢٥ ئەگەر چوویتە ناو دەغڵی دراوسێکەت دەتوانیت بە دەستت گوڵەگەنم لێ بکەیتەوە، بەڵام داس لە دەغڵی دراوسێکەت بەرز مەکەرەوە.


یاریزانێكی ڕیاڵ مەدرید بەرەو لازیۆ\nیۆڤانتۆس لەپێناو یاریزانێك دەستبەرداری سێ یاریزان دەبێ چێڵسی سورە لەسەر ئەوەی ئەستێرەكەی ڕیاڵ بگوازێتەوە ڕیزەكانی چارەنوسی فلیپ كۆتینیۆ نادیارە ئەستێرە لاوەكەی بریشیا ماڵئاوایی لەیانەكەی كرد ڤیاڕیاڵ لەماوەی یەك كاتژمێردا دوەم یاریزانی ڤاڵێنسیای گواستەوە ڕیزەكانی\nkurdiu sport 28/07/2020 - 12:14 وەرزش/جیهانی\nیانەی لازیۆ نزیکدەبێتەوە لە راگەیاندنی یەکەم گرێبەستی فەرمیی هاوینە و لەگەڵ بۆرخا مایۆرالی یاریزانی یانەی ریال مەدرید گەیشتووەتە رێککەوتن.\nبەپێی میدیاکانی ئیتالیا، یانەی لازیۆ دەیەوێ بەزووترین کات گواستنەوەی مایۆرال بکاتە فەرمی پێش ئەوەی هیچ یانەیەکی دیکە بێتە نێو گرێبەستەکەوە و نرخەکەی زیادبکەن.\nمایۆرالی تەمەن 23 ساڵان کە لەم دوو وەرزەی رابردوودا یاریی بۆ یانەی لێڤانتی دەکرد، ئێستا گەڕاوەتەوە ریال مەدرید، بەڵام لەو یانەیە دڵخواز نییە و دەستبەرداری دەبن.\nدوو رۆژ بەر لە ئێستا ئیگلی تارێ، بەڕێوبەری وەرزشیی لازیۆ لەگەڵ بەڕێوبەری کارەکانی مایۆرال کۆبووەتەوە و گفتوگۆیان لەسەر گواستنەوەی ئەو یاریزانە بۆ لازیۆ کردووە، بەڕێوبەری کارەکانی مایۆرال داوای 2 ملیۆن مووچەی ساڵانەی کردووە، بەڵام تاری پێی گوتووە کە توانای پێدانی ملیۆن و نیوێک مووچەی دەدەنێ.\nگرێبەستی گواستنەوەی مایۆرال بۆ لازیۆ بە 15 ملیۆن یۆرۆ دەخەمڵێندرێ.\nبۆرخا مایۆرال یەکێك بوو لە یاریزانەکانی دەرچووی کاستییا، بەڵام لەگەڵ تیپی یەکەمی ریال مەدرید سەرکەوتوو نەبوو، سێ جار بە خواستن دراوەتە یانەکان، جارێک بۆ ڤۆڵفسبۆرگی ئەڵمانی و دووجاریش بۆ لیڤانتی، وەرزی رابردوو لەگەڵ لیڤانتیدا 36 یاریکرد و 9 گۆڵی تۆمارکرد.\nپێشبینی دەکرێت لە سەرەتای هەفتەی داهاتوودا ئەم گرێبەستە بەفەرمی رابگەیێندرێ و مایۆرال ببێتە یاریزانی لازیۆ.\nیۆڤانتۆس لەپێناو یاریزانێك دەستبەرداری سێ یاریزان دەبێ\nچێڵسی سورە لەسەر ئەوەی ئەستێرەكەی ڕیاڵ بگوازێتەوە ڕیزەكانی\nچارەنوسی فلیپ كۆتینیۆ نادیارە\nئەستێرە لاوەكەی بریشیا ماڵئاوایی لەیانەكەی كرد


کوێستان محەمەد، وەزیری کار و کاروباری کۆمەڵایەتی ئاشکرای کرد، سبەینێ ئەنجومەنی وەزیران کۆدەبێتەوە بۆ تاوتوێکردنی کێشە موچە و بودجەی ساڵی 2021ی عێراق.\nکوێستان محەمەد لە کۆنگرەیەکی ڕۆژنامەوانیدا کە ناس کورد بینیویەتی (1ی کانونی یەکەمی 2020) دەڵێت، سبەینێ چوارشەممە کاتژمێر 10ی سەرلەبەیانی ئەنجومەنی وەزیرانی هەرێم کۆدەبێتەوە و تاوتوێی بابەتی موچە و دواکەوتنی دەکرێت.\nوتیشی، لە کۆبوونەوەکەدا یەکێکی تر لە خاڵەکانی یاسای چاکسازی تاوتوێ دەکرێت کە تایبەتە بە دەرماڵەی لەبری پەککەوتەیی بۆ ئەو کەم ئەندامانەى کە موچەیەکی دیکەیان هەیە.\nوتەبێژى حکومەتى هەرێمى کوردستان دەڵێت، هەرکاتێک حکومەت بە پێویستى زانى ئەوا شاندى دانوستانکارى هەرێمى کوردستان دەچێتە بەغدا.\nجوتیار عادل، وتەبێژى حکومەتى هەرێمى کوردستان دواى کۆبونەوەى لیژنەى باڵاى ڕوبەڕوبونەوەى کۆرۆنا (1ى کانونى دووەمى 2020) لە کۆنگرەیەکى ڕۆژنامەوانیدا کە ناس کورد بینیوەیەتی وتى، بەمنزیکانە حکومەتى هەرێمى کوردستان لەسەر بابەتى موچە کۆدەبێتەوە و بڕیارى گونجاو لەو بارەیەوە دەدات.\nسەبارەت بە چوونى شاندى دانوستانکارى هەرێم بۆ بەغداش هێماى بۆ ئەوەکرد، بڕیارمانداوە هەرکاتێک بە گونجاو زانرا شاندى دانوستانکارى هەریم بچێتە بەغدا، ئەویش لەکاتێکدا لە بەرژەوەندى خەڵدا بێت.\nهەرچى سەبارت بە پشکى هەرێمى کوردستان لە بودجەى ساڵى داهاتووى عێراق وتى، ئێمە داواى مافەکانى خەڵکى هەرێممان کردوە کە 17%یە، ئەم بابەتەش بەردەوام گفتوگۆى لەسەر دەکرێتەوە و وەک حکومەت تەئکید دەکەینەوە لەسەر مافە دارایى و دەستوریەکانى هەرێم.


کوردیپێدیا - ژمارەی ئه و کەسانەی ساڵی 2018 دەڕۆنە حەج\n📊 ژمارەی ئه و کەسانەی ساڵی 2018 دەڕۆنە حەج | پۆل: ئامار و راپرسی | زمانی بابەت: 🏳 کوردیی ناوەڕاست\nژمارەی ئه و کەسانەی ساڵی 2018 دەڕۆنە حەج\nوتەبێژی وەزارتی ئەوقافوەزارتی ئەوقاف رایدەگەیەنێت، ئەمساڵ چوار هەزار و 867 هاوڵاتی لە هەرێمی کوردستانەوە بۆ ئەنجامدانی فەریزەی حەج روو لە سعودییە دەکەن، دەشڵێت هەفتەی داهاتوو پاسەپۆرتی ئه و هاوڵاتیانە رەوانەی ئوردن دەکرێت بەمەبەستی وەرگرتنی ڤیزا.\nنەبەز ئیسماعیل، وتەبێژی وەزارەتی ئەوقاف و کاروباری ئاینی حکومەتی هەرێم بە دواڕۆژی راگەیاند بە کۆیی گشتی لە هەرێمی کوردستان ئەمساڵ چوار هەزار و 867 هاوڵاتی بەمەسەتی بەجێگەیاندنی فەریزەی حەج سەردانی سعودییە دەکەن.\nوتیشی ئه و ژمارەیە پێک دێت له و هاوڵاتیانەی کە لە تیروپشکی گشتی ناویان دەرچووه و ئەوانەی لە پرۆژەی حەجی بازرگانی و هەروەها حەملەدارەکان و لیژنەکانی ئیداری، بەڵام لە لیژنەی ئیداری کە ساڵی پار 41 کەس بوون ئەمساڵ ژمارەکە کەمتر کراوەتەوە بۆ ئەوەی هاوڵاتی ئاسایی زیاتر بڕۆن بۆ حەج.\nئاماژەی بەوەشکرد، هەفتەی داهاتوو پاسەپۆرتی ئه و کەسانەی ئەمساڵ سەفەری حەج دەکەن رەوانەی وڵاتی ئوردن دەکرێت بەمەبەستی وەرگرتنی ڤیزا بۆیان.\nوتەبێژی وەزارەتی ئەوقاف ئەوەشی خستەڕوو، بۆ بە جێگەیادنی فەریزەی حەج ئەمساڵ بۆ یەک هاوڵاتی کە لە تیروپشکی گشتی ناوی دەرچووە بڕی چوار هەزار و سەد دۆلار و لە حەجی بازرگانیش بڕی هەشت هەزار دۆلار وەردەگیرێت.\n#کۆچەر عەلی | #وەزارتی ئەوقاف | #14-05-2018 |\n➕ ئەم بابەتە لەلایەن: (هاوڕێ باخەوان)ەوە لە: May 14 2018 9:45PM تۆمارکراوە


بەرھەمەکانی شێخ سەلام گەوھەری یەکتا – Knwe.org\nسەرەکی » کەلتوور » بەرھەمەکانی شێخ سەلام گەوھەری یەکتا\nرۆژ و شەو تەحسیل ئەکەن\nوردو درشتی ئومەتت\nشێخ سەلامی عازەبانی شاعیر و نووسەر و وەرگێری بەتوانا خاوەنی رێبازێکی نوێ و شێوە «سەبک»ێکی تایبەت بە خۆی بووە زمانێکی سادە و رەوان و بیرێکی رەوان ورد و راستگۆی لە ھەبووە شێخ سەلام شێوازی ریالیزمییە و ئاوێتەکردنی بەو بیرە رۆمانتیکی ئامێزەو داڕشتنی بەو بیرە پێشکەوتنخوازە و بەکارھێنانی وشەی کوردی پەتی کە وشەی کلاسیک سەرو روخساری زۆربەی نووسینەکانی گرتبوو لە ئەدەبی کوردیدا لە کوردستانی عیراق یەکەم نووسەری دراماو شانۆ ھەر سەلام بووە، بەناوبانگترینیان جولەکەی کۆڵگێر، قوتابخانەی کوردوستان و نەمەنە و نەھۆقە و جگەلە پەخشان و جۆرەھای تر لە نووسینی ئەدەبی، جگە لە دیققەتی تەرجەمەکردنی لە فارسی و عەرەبییەوە، کە دەگاتە رادەی حەرفییەت لە زۆربەی زۆری وەرگێڕدراوەکانیدا، سەلام لایەنگیر و پاڵپشتی تێکەڵاوبوونی کولتووری”سەقافەتی گەلان بووە و ئەیزانی کە ئەو توراسە گەورەییەی مرۆڤ و مرۆڤایەتی لە کوێوە ھاتوە، یەکەم کەس بووە و کەسیشی لەپێش نەبووە بۆ ھەوڵدان لە پێناو گەیاندنی سەقافەتی میللەتان، ئەویش لە رێگای وەرگێرانی بەرھەمی چەند زانایەکی دیار و نزیک بە سەقافەتی خۆمان، ھەڵبژاردەی سەلام بەرھەمی فەیلەسوف و زانای رۆژھەڵات خەیام بوو کە چوارینەکانی لە دونیا دەنگی دابوەوە و کاکڵەی بیرو بۆچونی ئەو زاتە زاناو ناودارە بوو .\nلە مێژووی ئەدەبی کوردیدا سەلام چوارینەکانی خیامی لە فارسییەوە وەرگێرا و کردی بە دیاری بۆ خوێنەرانی کورد، ھەروەھا ھەر لە فارسییەوە چوارینەکانی «نەخەعیش»ی وەرگێردراوە، سەلام جگەلە فارسی عەرەبی و تورکی عوسمانیشدا زۆر بەتوانا بووە، سەلام، ساڵێک پێش کامەران بەدرخانە، یان دەکرێ ھەردووکیان لەھەمان کاتدا چوارینەکانی خیامیان بەپێی شێوەو شێوازی تایبەتی خۆیان وەرگێرابێ، ئەمەش بریتییە لە دەستنووسێک سەرەتا و کۆتایی تەواوە، سەلام بۆ چوارینەکانی خەیام کارێکی تری کردووە، یان باشترە بڵێین لە پەراوێزێکدا دوو کاری گرنگی کردووە یەکێکیان خستنەڕووی ناوەڕۆک و مەفھوم، یان لێکچوونی بیرو بۆچوونی شیعری شاعیرانی ھاوسەردەم و دوای خیام یان لەنەتەوەو میللەتانی تری وەک کوردو عەرەب، ھەر لە زمانی سەلام خۆیەوە ئەڵێ سەرم سوڕ ئەما کە ئەم چەن چوار خشتەکییە بۆ بە چوار قوڕنەی دونیا بڵاو بۆتەوەو بۆ ھەمو زمانێک تەرجەمە ئەکرێت، زۆر لام گران بوو کە ئەم روباعیاتانە تەرجومە نەکرێ، چونکە ئەم چوار خشتەکیانە گەوھەرێکی یەکتان لە خەزێنەی ئەدەبیاتی ئێراندا، کە زەمانێکی زۆر بوو لەناو بەحری بێ پایانی بێموبالاتی، یان بێکەسیدا وا ژێر کەوتبوو دۆزرایەوە بەپرشنگ ھاویشتنی کەوتە سەر زەوی و وەدەست گەرا، سەلام بەشداری لەشەری نیسان ١٩٣١ و لەشەری «ئاوباریک» و لە شەرەکانی بەردەرکی سەرا بەشداری کردووە وەک جەنگاوەرێکی کاریگەر بە تفەنگێکی ماوزەری تەیارە شکێنەوە، جار جار کە شێخ مەحمودی نەمر سەردانی سەلامی ئەکرد ئەحواڵی ئەو تفەنگەی ئەپرسی و کەبەھۆیەوە دوو بە دوو لە چەندبەسەر ھاتێکی زەحمەتدا رزگاریان بووە، شێخی نەمر دەیگوت سەلام تەیارە شکێنەکە بێنە با زیارەتی بکەم، بەبەراوردێکی جوان، سەلام داوا لەمیللەتەکەی ئەکات یٔەزمونی ئەورپا بکەن و بیکەن بە نموونە، کە چۆن پاش زاڵبوون بەسەر کۆت و بەندی بیرکۆن ونەھێشتنی ئەو ئامرازی ترساندن و چەوساندنەوەیەو ھێشتنەوەی ئەو کاتەی خەڵک لە ژێر باری قورسی تاریکی و جەھالەت و سەرفراز بوون و روویان کردە جیھانی پێشکەوتوو .\n848 جار بینراوە


ئایار | 2012 | مەسعوود مەناف|Masoud Manaf\nArchive for ئایار, 2012\nمەرگی 25 کرێکاری کورد تەنیا لە 14 مانگ دا\n31 ئایار 2012 Rojpress\tلێدوانێک بنووسە\nNNS ROJ: بە گوێرەی ئامارە فەرمییەکان، ساڵی 1390ی هەتاوی دا, 21 کرێکاری کورد لە پارێزگای سنە گیانیان لەدەست داوە و لە دوو مانگی سەرەتایی ئەمساڵیش دا، 4 کرێکاری تر بەو هەژمارە زێدە بووە.\nهاوکات لەگەڵ پەرەسەندنی دەرکردنی کرێکارانی کورد وگووشار بۆ سەر چالاکانی کرێکاری، ڕەوشی نالەبار و نا ستانداردی شوێنی کار گیان لە کرێکارانی کورد دەستێنێ. “عەباسعەلی سەفەری”، بەرپرسی لقی پارێزگاری سنەی “خانەی کارگەر” ڕایگەیاند کە لە ساڵی 1390ی هەتاوی دا، 21 کرێکاری کوردی کەرتی بیناسازی تەنیا لەو پارێزگایە بە هۆی ڕوودای جیا جیاوە گیانیان لەدەست داوە. بە گوێرەی هەمان سەرچاوە، ساڵی 1389ی هەتاویش، 18 کرێکار و ساڵی پێشووتری 14 کرێکاری تری کەرتی بیناسازی لە پارێزگای سنەی ڕۆژهەڵاتی کوردستان گیانیان لەدەست داوە.\nبە گوێرەی زانیارییەکانی ئێن‌ئێن‌ئێس ڕۆژیش، لە دوو مانگی سەرەتایی ساڵی 1391ی هەتاوی دا، 4 کرێکاری کورد بە ناوەکانی “ز. مورادی، حەبیبوڵا ئەمانی، عادڵ بەهرامی و فەتحوڵا سۆهرابی”یش بە هۆی ڕووداوی هاوشێوە لە کاتی کارکردن دا گیانیان لەدەست داوە.\nناستانداردبوونی شوێنی کار، نەبوونی ئاسایشی گیانی، نەبوونی بیمە و کۆنترۆڵی شەرت و مەرجی کار لە لایەن دەزگا پێوەندیدارەکان و کەمتەرخەمی خاوەن کار و سەرمایەکان، ساڵانە گیانی سەدان کرێکاری کورد و ئێرانی دەستێنێ و هیچ ئۆرگان و دامەزراوەیەکیش بەدواداچوونی ئەو ڕەوشە ناکات و تەنانەت سیستەمێکی قەرەبووکردنەوەش بۆ بنەماڵەی قوربانیان لەئارا دا نیە.\n8 پارلەمانتاری بەدەپە لە ڕیزی تۆمەتبارانی دۆزی کەجەکە دان\nNNS ROJ: هەشت پارلەمانتاری بەدەپە، لە لایەن دادگای ئامەدەوە خراونەتە ناو لیستی تۆمەتبارانی ئەندامەتی KCK.\nدادگایی کۆماری ئامەد، نامەیەکی ناردۆتە پارلەمانی تورکیا و داوای لە سەرۆکایەتی پارلەمان کردووە کە مافی پارێزراوێتی سیاسی 8 پارلەمانتاری بەدەپە هەڵبگرێ تا لە چوارچێوەی دۆزی کەجەکە دا دادگاییان بکات.\nهەردوو هاوسەرۆکی پارتی ئاشتی بو دێمۆکراسی “سەلاحەدین دەمیرتاش و گوڵتەن کشاناک”، پارلەمانتارانی حیزبەکە “ئەمیە ئاینا، نورسەل ئایدۆغان، سەباحەت تونجەل، ئایلا ئاکات ئاتا” و هەردوو هاوسەرۆکی کۆنگرەی جڤاکی دێمۆکراتیک واتە پارلەمانتاران “ئەحمەد تورک و ئایسەل توغڵوک” لە ناو ئەو لیستە هەشت کەسییە دان کە دادگای ئامەد داوای کردوون. زیاتر بخوێنەوە…\nورمێ: لەسێدارەدانی بەکۆمەڵی گیراوانی کورد\nNNS ROJ: هەشت گیراوی بەندکراو لە گرتووخانەی ناوەندی ورمێ کە دوینێ چوارشەممە بۆ ژوورەکانی تاکەکەسی گوازرابوونەوە، ئەمڕۆ بەیانی لەسێدارە دران.\nبە گوێرەی ئەو زانیارییانەی کە بە “ئێن‌ئێن‌ئێس ڕۆژ” گەیشتوون، 8 گیراوی بەندکراو لە گرتووخانەی ناوەندی ورمێ کە دوێنێ چوارشەممە، بۆ ژوورەکانی تاکەکەسی گرتووخانەکە گوازرابوونەوە، ئەمڕۆ بەیانی، 11ی جۆزەردانی 1391ی هەتاوی لەسێدارە دران. ناوی شەش کەس لە گیراوە ئیعدامکراوەکان بریتییە لە “مه‌نووچێهر داودی، خوسره‌و ده‌روێشی، نیهاد نوره‌دینی، سه‌یاد ئه‌حمه‌دپوور، سه‌فه‌ر پاکیزه روو، سه‌ید عه‌دنان گیلانی” و موکریان نیوزیش، پشت بەستوو بە پارێزەری یەکێک لەو گیراوانە، وێڕای تەییدکردنی ئەم هەواڵە، ناوی دوو گیراوەکەی تری “ئەللاوێردی-ئەلف و حاجی پ” ڕاگەیاندووە.\nدەگووترێ کە سەرجەم گیراوەکان بە تۆمەتی بازرگانی مادە هۆشبەرەکان ئیعدامکراون بەڵام بنەماڵە و پارێزەی هیچ کامیان ئاگاداری بەڕێوەچوونی حوکمەکە نەبوونە.\nنیزێک دوو هەفتە لەمەوبەر و لە ڕۆژی 31ی گوڵان، سێ گیراوی تری کورد لە گرتووخانەی سنە و یەکی تر لە گرتووخانەی کرماشان لەسێدارە درابوون و هەفتەیەک بەر لەو رێکەوتەش 7 گیراوی تر، بە تۆمەتی کڕین و فرۆشتنی مادە هۆشبەرەکان لە گرتووخانەی کرماشان لەسێدارە درابوون.\nهێرش کرایە سەر ئومێدوارەکەی ستۆکهۆڵم\n31 ئایار 2012 Rojpress\t2 comments\nئەوە خەبەری ئەو کچە ئێرانییەیە کە لە ستۆکهۆڵم بەو هۆیە کە گۆیا خیانەتی بە مێردەکەی پێشووی کردووە، هێرشی کراوەتە سەر و لێوی هەڵدڕاوە و … کچە ناوی ئومێدوارە و لە ستۆکهۆڵم دەژی و ساشتییەکەی خۆمان لە فرفر دەزگیرانە تازەکەیەتی.. لە دنیای مەجازییەوە لەگەڵیان ئاشنا بووم و ڕووداوەکە هەژاندمی…. هەڵبەت ئەو پۆستە هەر خۆم لێی تێدەگەم و بۆ ئارشیوی خۆمە:) ئێوە خۆتان ئەزییەت مەکەن!\nزیاتر لە 100 هەزار کەس لە ئێران، تووشی نەخۆشی ئایدزن\n30 ئایار 2012 Rojpress\tلێدوانێک بنووسە\nNNS ROJ: بە گوێرەی زانیارییە فەرمییەکان، نزیک بە 24 هەزار کەس لە ئێران تووشی نەخۆشی ئایدزن و وەزارەتی تەندرووستی ئێرانیش دەڵێ کە زیاتر لە 100 هەزار کەس هەڵگری ئەو ڤایرۆسەن، بێ ئەوەی ناویان بە فەرمی تۆمار کرابێ.\n“مینوو موحەریز”، بەرپرسی ناوەندی لێکۆڵینەوەی ئایدزی وەزارەتی تەندروستی ئێران بە ئاژانسەکانی ناخۆی ئێرانی ڕاگەیاندووە کە بە گوێرەی زانیارییەکانی ئەوان، زیاتر لە 100 هەزار کەس لە ئێران هەڵگری ڤایرۆسی ئایدزن بەڵام تەنیا 24 هەزار کەس بە فەرمی ناویان لە بانکی ناوەندی تووشبووان بە ئەو نەخۆشییە تۆمارکراوە. شایانی باسە کە ئەو ئامارەکە، هی نیوەی دووهەمی ساڵی 2011ی زایینیە.\nکۆماری ئیسلامی زیاتر لە دوو دەیە، ڕەتیدەکردەوە کە لەم وڵاتە نەخۆشی ئایدز بوونی هەبێ. دەگووترێ ئێستاکە ڕۆژانە گیرۆدەبوونی 4 کەس لە ئێران بە ڤایرۆسی ئایدز تەیید دەکرێ. زیاتر بخوێنەوە…\nگیراوێکی سیاسی بۆ بەندی گیراوانی تاوانبار بە بازرگانی مادە هۆشبەرەکان گوازراوەتەوە\nNNS ROJ: ماوەی نزیک بە 10 ڕۆژە، گیراوێکی سیاسی کوردیان بۆ بەندی گیراوانی تاوانبار بە بازرگانی مادە هۆشبەرەکان گواستۆتەوە.\nزانرا کە “جەناگیر بادووزادە” گیراوی سیاسی کوردی بەندکراو لە گرتووخانەی ناوەندی ورمێ، لە ڕۆژی دووشەممە، 1ی جۆزەردانەوە بۆ بەندی تایبەت بە گیراوانی تاوانبار بە کڕین و فرۆشتنی مادە هۆشبەرەکان گوازراوەتەوە.\nبنەماڵەی ناوبراو ماوەیەک لەمەوبەر لە لایەن یەکێک لە بەرسانی ئەمنییەتی زیندانەکەوە هەڕەشەیان لێکرابوو و هەر بەم هۆیەش، ئەو گیراوە کوردە، سکاڵایەکی بەرانبەر ئەو بەرپرسە تۆمارکردبوو بەڵام، بەرپرسانی پێوەندیدار لە دەزگای پێڕاگەیشتن بە گرتووخانەکانی پارێزگای ورمێ لە جێگەی بەدواداچوونی سکاڵاکەی، ناوبراویان بۆ بەندی گیراوانی تاوانبار بە بازرگانی مادە هۆشبەرەکان گواستبۆوە.\nئۆندەر بە نوێنەری ئاکەپە: ئەتۆ هەر قسە مەکە!\nدوێنێ لە پارلەمانی تورکیا، “سڕی سوڕەیا ئۆندەر” نوێنەری بە ڕەگەز تورکی بەدەپە لە پارلەمان خەریک بوو سەبارەت بە ڕۆبۆسکی و هەڵوێستە نادرووستەکانی ئاکەپە قسەی دەکرد کە لەناکاو “ئۆیا ئەرئۆنات”، نوێنەرێکی ئاکەپە کردیە بۆڵە بۆڵ. نوێنەری بەدەپەش کوتی دایکم ئەتۆ هەر قسە مەکە! 60 هەزار دەنگی ئێمەت دزیوە و بە خۆت و بە سی هەزار دەنگەوە هاتووی کورسییەکی ئێمەت داگیرکردووە. بەشەر هەر لە ڕێگا بیدۆزێتەوە [مەبەست کورسییەکە] لە دەورو بەری خۆی دەپرسێ و دەڵێ ئەرێ ئەوە هی کێیە؟ بەڵام جەنابت بەغاردان هاتی و …\nباسەکە لە سەر کورسی داگیرکراوی بەدەپە لە پارلەمانە. هەمان کورسی کە دەنگی 60 هەزار دیاربەکری بۆ “خەتیب دیجلە”ی لە پشت بوو، بەڵام کۆمیسیۆنی باڵای هەڵبژاردنی تورکیا، بە فیتێکی سەیر و سەمەرە، لە دوا ساتەکان دا، لە کوردانی ئەستاند و پێشکەشی “ئۆا ئەرئۆنات”ی ئاکەپەیی کرد!\nبە گوێرەی سڕی سوڕەیا ئۆندەر، ئەگەر بەنداوی لە سەتا 10ی هەڵبژاردن لە تورکیا نەبا، 56 کورسی ئاکەپە دەکەوتە دەست خۆی کوردەکان بەڵام ئەو مەرجەی هەڵبژاردن وای کردووە کە بەشێکی هەر بەرچاوی دەنگەکان، یەکسەر دەچێتە گیرفانی ئاکەپە یا ئەو حیزبەی کە زۆرترین دەنگ لە سەرانسەری وڵات دێنێتەوە.


ئامانجی سەرەکی هەڕەشە و تیرۆر لە عێراق چییە؟\nYou are at:Home»تەوەر»هەواڵ»تایبه‌ت»ئامانجی سەرەکی هەڕەشە و تیرۆر لە عێراق چییە؟\nBy nuche.net on\t 2020/07/08 تایبه‌ت, شیکاری, گرنگ\nئێوارەی رۆژی (دووشەممە ٦-٧-٢٠٢٠) هیشام هاشمی، شرۆڤەکاری سیاسی و ئەمنی عێراقی لە بەغدا لەلایەن چەند چەکدارێکی نەناسراو تەقەی لێکراوە و تیرۆرکرا. كازمی-یش بەڵێنی داوە، كە نەخەون تا بكوژانی هاشمی دەستگیر دەكەن و رادەستی دادگایان دەكەن.\nپەرلەمانتارێک-یش دەڵێت ”ئەم تیررە بۆ رێگری کردنە لە کازمی و کەسانی دەورووبەری کازمی مەترسییان لەسەرە، لەلایەن گەندەڵکاران مافیاکانەوە”.\nئێوارەی ئەمڕۆ دووشەممە ٦-٧-٢٠٢٠، گروپێکی چەکدار بە دوو ماتۆڕسکیل لە بەردەم ماڵەکەیدا لە ناوچەی زەیونە تەقەیان لێکردووە و دوای گەیاندنی بۆ نەخۆشخانەی ”ئیبن نەفیس” بەهۆی سەختی برینەکەیەوە گیانی لەدەستداوە.\n‘ئەبو عەلی عەسکەری”،\nبەرپرسێکی ئەمنی میلیشیای حزبوڵڵا بە هاشمی گوتبوو:\n”لە ماڵەکەی خۆت دەتکوژم“\nدوایین توویتی هاشمی\nهیشام هاشمی لە دوایین توویتەکانی ئاماژەی بەوە داوە، کە هێزە هاوبەشەکانی عێراق و هێزەکانی پێشمەرگە بەیەکەوە بەنیازی ئۆپەراسیۆنی هاوبەشی سنووردارن لە ناوچە کێشە لەسەرەکان لەدژی چەکدارانی داعش.\nرۆژنامەنووسێکی هاوڕێی هیشام هاشمی، به كه‌ناڵی کەناڵی (ئەلحوڕە) ی ڕاگه‌یاندووه، هاشمی دوو هەفتە بەر لە ئێستا بەو رۆژنامەنووسەی راگەیاندبوو، کە ”ئەبو عەلی عەسکەری”، بەرپرسێکی ئەمنیی میلیشیای حزبوڵڵای عێراقی هەڕەشەی لێکردبوو و پێیگوتبوو، ”لە ماڵەکەی خۆت دەتکوژم“.\nد. هیشام هاشمی\nهەڵوێست و بڕیارەکانی کازمی\nمستەفا کازمی، سەرۆکوەزیرانی عێراق لە راگەیێنراوێکدا دەڵێت، گروپێکی چەکدار هیشام هاشمیان تیرۆرکردووە و بەتووندی سەرۆکۆنەی دەکەین. ئاماژەی بەوەداوە، کە هاشمی لەو کەسانە بووە، کە بەشداربووە لە دروستکردنی رای گشتی، بەتایبەت لە شەڕی دژی داعش.\nلە بەشێکی دیکەی بەیاننامەکەدا دەڵێت، هێزە ئەمنییەکان هەموو هەوڵێک بۆ دۆزینەوەی تاوانباران دەدەن و “هەروەک چۆن هەوڵی تەواوی خۆمان دەدەین بۆ ئەوەی چەک بە تەنیا لە دەستی دەوڵەتدا بێت و هیچ هێزێکیش لەسەرووی دەسەڵاتی یاسادانانەوە نەبێت”.\nتا بكوژانی هاشمی\nبەپێی ئاژانسی فەرمی عێراق، کازمی بڕیاریداوە بە لەسەرکارلابردنی فەرماندەی پۆلیسی ئەو ناوچەیەی کە رووداوەکەی تێدا روویداوە.\nرۆژی سێشەممە 7-7-2020، كازمی ناوی شەقامێكی بەغدای ناوە “شەهید هیشام هاشمی”، نووسینگەی سەرۆك وەزیران لەمبارەوە بڵاوی كردەوە، کە سەرۆك وەزیران لە كۆبوونەوەی ئەنجوومەنەكەدا گوتوویەتی “هاشمی لێمان جیانەبووەتەوە و لەگەڵماندایە، ئەركی سەرشانی ئێمەش وەكو دەوڵەت ئەوەیە، كە ئەم غەمباریە بگۆڕین بە ئەنجام و دەسكەوتی راستەوخۆ.\nتیرۆریستان بدۆزنه‌وه و\nكازمی ئەوەشی گوتووە كە گەلانی عێراق تەنها ئەنجامیان لە حكومەتەكەی دەوێت و هیچی تر نا، چونكە ئەوان تاكە بەرپرسیارن لە وڵاتەكەدا.\nسەرۆك وەزیرانی عێراق بەڵێنیشی داوە، كە نەخەون تا بكوژانی هاشمی دەستگیر دەكەن و رادەستی دادگایان دەكەن.\nسەرۆکوەزیرانی عێراق باسی لەوە کردووە، ئەوەی دەستی لە خوێنی عێراقییەکاندا بێت دەدرێتە دادگا و رێگە بە “سیاسەتی پاشاگەردانی و مافیا” نادەن.\nسەرۆکی هەرێمی کوردستان هەڵوێستی خۆی راگەیاند\nرۆژی سێشەممە 07-07-2020 ، نێچیرڤان بارزانی، سەرۆکی هەرێمی کوردستان توویتێکی لەبارەی تیرۆرکردنی هیشام هاشمی بڵاوکردەوە و تێیدا دەڵێت “به تووندی سه‌رکۆنه‌ی تیرۆرکردنی لێکۆڵه‌ر و پسپۆڕی ئه‌منی عێراقی هیشام ئه‌لهاشمی ده‌که‌م که دوێنێ لە هێرشێکی پلان بۆ داڕێژراودا له به‌غدا تیرۆر کرا.”\nسەرۆکی هەرێمی کوردستان وێڕای پرسە و سەرەخۆشی لە کەسوکاری هیشام هاشمی، داوا لە لایەنەکانی عێراق دەکات “تیرۆریستان بدۆزنه‌وه و بیاندەنە دادگا”.\nنوێنەرایەتیی نەتەوە یەکگرتووەکان لە عێراق (یونامی) سەرکۆنەی کوشتنی هیشام هاشمی دەکات و دەڵێت، جێنین پلاسخارت، نێردەی تایبەتی نەتەوەیەکگرتووەکان لە عێراق بە هەواڵی کوشتنی د. هیشام هاشمی تووشی شۆک بوو. دەشڵێت “زۆر بە تووندی ئەم تاوانە قێزەون و ترسنۆکانە سەرکۆنەدەکەین و داوا لە حکومەت دەکەین زوو ئەنجامدەرانی ئەو تاوانە بدۆزێتەوە و سزایان بدات.”\nبەرهەم ساڵح، سەرۆککۆماری عێراق لە توویتەر لەبارەی تیرۆرکردنی هیشام هاشمی نووسیویەتی “تیرۆرکردنی هیشام هاشمی، لێکۆڵەری راستگۆ و نیشتمانپەروەری عێراق لەسەردەستی لەیاسا دەرچووان، تاوانێكی قێزەونە کە مرۆڤی عێراق و مافی خۆی بە ژیانێكی شکۆمەندانە دەکاتە ئامانج”.\nلە بەشێکی دیکەی توویتەکەدا سەرۆککۆماری عێراق تیرۆرکردنی هیشام هاشمی بە “تاوانێکی دڕندانە” ناودەبات و دەشڵێت “ئەو تاوانە دڕندەیە ئەو بەها بەرزانەی وڵاتمانی کردووەتە ئامانج کە ئێمە لە قۆناخی دوای سەردەمی دیکتاتۆرییەت بۆ نیشتمانمان دەستنیشانمان کردوون”.\nسەرۆککۆماری عێراق ئاماژە بەوەش دەدات، “کەمترین ئەرکی سەر شانمان دۆزینەوەی تاوانباران و دادگاییکردنیانە تاوەکو ئاسایش و ئاشتی بۆ وڵاتەکەمان دابینبکەین.\nمحەمەد حەلبوسی سەرۆكی ئەنجومەنی نوێنەرانی عێراق، سەركۆنەی تیرۆركردنی هاشم هاشمی شارەزای ئەمنی كرد و له‌ڕاگه‌یه‌ندراوێكدا ڕایگەیاند “لەكاتێكدا سەركۆنەی ئەو كردەوە قێزەونە دەكەین كە دەستی گەیشتە دكتۆر هاشم هاشمی شارەزای ئەمنی بە تیرۆر كردنی لە ناوەڕاستی بەغەدا لەلایەن چەكدارانی نەناسراوەوە، داواش لەدەزگاكانی حكومەت دەكەین لێكۆڵینەوەكان بۆ ڕای گشتی ئاشكرا بكەن، و لایەنە تێوەگلاوەكانیش لەو كردەوە ترسنۆكانەیە بەپەلە ئاشكرا بكەن، بەتایبەت دوای دووبارەبونەوەی كردەوەكانی رفاندن و تیرۆركردنی ژمارەیەك كەسایەتی و دەنگە نیشتمانییەكان”.\nسەرۆكی ئەنجومەنی نوێنەران جەختیشی كردەوە، كە پێویستە دەزگا ئەمنییەكان لەئاستی بەرپرسیارێدابن، و ئاستێك بۆ ئەو كەسانە دابنێن، كە لە یاسا لایانداوە و بونەتە مەترسی بۆ سەر ئاسایشی هاوڵاتیان.\nمەسرور بارزانی سەرۆكی حكومەتی ھەرێمی كوردستان، رۆژی سێشەممە 7-7-2020, لە پەیامێكدا رایگەیاند، تیرۆرکردنی شرۆڤەکاری سیاسی و کاروباری ئەمنیی عێراقی (هیشام هاشمی) بە تووندی سەرکۆنە و شەرمەزار دەکەم.\nبارزانی دەشڵێت، هیوادارم ئەنجامدەرانی تاوانەکە بە زووترین کات بدۆزرێنەوە و بە سزای خۆیان بگەن.\nموقتەدا سەدر-یش هەڵوێستی وەرگرت\nدوێنێ سێشەممە موقتەدا سەدر، رێبەری رەوتی سەدر، لە هەژماری خۆیدا لە تۆڕی كۆمەڵایەتیی “تویتەر” نووسیویەتی “نابێ كوشتنی قێزەونانەی برای شەهیدمان هیشام هاشمی بەبێ سزادان تێپەڕێت”.\nهەروەها هۆشداری دا لەوەی وڵاتەكە بەرەو ئاقاری توندڕەوی بخزێندرێ و گوتی عێراق ئێستا پێویستی بە ئاشتیە.\nسەدر دووپاتیشی كردووەتەوە كە كوشتنی هاشمی نابێتە هۆی دەمبەستنی هەقبێژان.\nئەوانەی لە دەورووبەری کازمی-ن\nموحسن عوسمان، ئەندامی ئەنجومەنی نوێنەرانی عێراق لە خولی پێشوو، بەنوچەی راگەیاند: ئاڵۆزی لە رۆژهەڵاتی ناوەڕاست و بە تایبەتی عێراق، هەر گۆڕانکارییەک بکرێت کە لە بەرژەوەندی خەڵکدا بێت، یان ئەوانی هەموو شتێک لەدەستیاندایە، جۆرێک لە داگیرکردنی ماڵ و سامانی خەڵک و ناوستن و هەموو چەکی خۆیان بە کار دەهێنن. دیارە ئەوانیش نە چەکێکی عەقڵی و نە چەکێی یاسایی و دەستوورییان هەیە، تەنیا چەکی هەڕەشە و تیرۆریان لەبەردەستە.\nموحسن عوسمان دەشێت، د. هیشام هاشمی، کەسێک بووە لە بواری ئابووری و کۆمەڵایەتی و دژایەتی دەسەڵاتی حکومەتی ئایینی دەکرد و داوای دادپەروەری بۆ خەڵک دەکرد، بۆیە ئەمەش لەبەرژەوەندی دز و گەندەڵ نییە لە عێراق.\nئەوانەی لە دەورووبەری کازمی-ن هەڕەشەیان لەسەر دەبێ\nئەو پەرلەمانتارەی پێشوو ئەوەشی خستەڕوو، کە هاشمی راوێژکاری کۆمەڵایەتی کازمی بووە، هەروەها خودی کازمیش دژی ئەو دز و گەندەڵانەیە لە هەموو بوارەکاندا، بۆیە ئەوانەی لە دەورووبەری کازمین هەڕەشەیان لەسەر دەبێت.\nهەر شتێ لە عێراق روو بدات، یان دەستی ئێران یان سعودیە یان تورکیای تێدایە، بێجگە لە دەستوەردانی ناوخۆیی لە دەیان گروپی چەکدار و مەزهەبی پێکهاتوون. بەڵام لە هەمووان زیاتر دەستی ئێرانی تێدایە و ئەمەش بۆ رێگە گرتنە لە کار و پلانی کازمی.\nهیشام هاشمی کێیە:\nلە 1973 لە بەغدا لە دایکبووە\nمێژوونووس و توێژەری کاروباری ئەمنی و ستراتیژی و گرووپە تووندئاژۆکان بوو\nچەندین توێژینەوە لەسەر گروپە تووندئاژۆکان هەیە\nبە کالۆریۆسی لە ئامار هەیە


میلیشیا چەکدارە عێراقییەکان چەند بارەگایەکی سەربازی لەم ناوچانە چۆڵدەکەن\n4744 جار خوێندراوەتەوە\nلەگەڵ بەردەوامی و بەرزبوونەوەی ئاستی گرژییە ئەمنییەکان لە عێراق، بەتایبەت لە نێوان میلیشیا چەکدارەکانی سەر بە ئێران و هێزەکانی ئەمریکا، بەشێک لەو گروپە چەدارانە چەند بارەگایەکیان چۆڵکردوە لەئەگەری هەر هێرشێکی ئاسمانی بۆ سەریان.\nئەمریکا سزای نوێی بەسەر چەند کەسێکی نزیک لە حزبوڵا و فەیلەقی قودسدا سەپاند\nماڵپەری عەرەبی جەدید لەسەر زاری سەرچاوەیەکی ئەمنی عێراق بڵاویکردەوە، ئەو بارەگا سەربازیانەی تایبەت بە میلیشیا چەکدارەکان کە چۆڵکراون لە بریتین لە ناوچەکانی مەحمودیە و دۆرە لە پارێزگای بەغدا و شارۆچکەی جورف سەخەر لە بابل و بێجگە لە چەند بارەگایەکی تر باقوبە وخالس لە دیالە و سەلاحەدینیش.\nئەو بەرپرسە عێراقییە وتیشی، ئەو گروپانەی کە بارەگامانیان چۆڵکرد بریتین لە گروپی عەسائب ئەهلو هەق و گروپی سەید شوهەدا و حزب الله و بەدر وئیمام عەلی ، چەک وکەرەستە سەربازییەکانیان گواستۆتەوە بۆ چەند بارەگایەکی جێگرەوە وەک خۆپارێزییەک لە ئەگەری هەر هێرشێکی ئاسمانی ئەمریکا بۆ سەر ئەو گروپانە.\nئەمە یەکەم جارە ئەو میلیشیا چەکدارە عێراقییانە جێگۆڕکێ و بارەگاکانیان لە نزیک بەغدای پایتەخت و ناوچەی جورف سەخەر چۆڵبکەن بێجگە لەو بارەگانەی کە لە پارێزگاکانی دالە وسەلاحەدین هەبون.\nسبەینێ بەشێک لە موچەخۆرانى هەرێم موچە وەردەگرن